text:
ऋतु राज
वसन्तक मास। नै जाड़, नै गर्मी, चारुकात बाड़ी-झाड़ी फूलसँ लदल। सेरसोँक पिअर-पिअर फूलसँ खिलाएल खेत, जेना कोनो चतुर कलाकार
द्वारा बनाएल गेल अनुपम कलाकृतिक सुन्नर नमूना हुअए। गृहस्थक खेत-खड़िहान गहुमक
बोझसँ भरल, मानू साक्षात् लक्ष्मी हँसि रहल छथि।
आंगनमे रौद लगाबैक हेतु गहुमक बोझ खोलि-खोलि कs पसारल। भोरक मन-मोहक रौद तइ ऊपर छितरल।
ओइपर घरक स्त्रीगन एवं धिया-पुता सभ विराजित, अमृतमय रौदक आनन्द लैत, प्रकृतिक अमृत लुटैत। ओइ पसरल
गहुमक डाँटपर करीब दस वर्षक मासूम संजय अपन दुनु हाथे माँथ कसि कऽ पकड़ने, असहाय, माथक
पीड़ासँ कराहैत छटपटाइत। ओइ असहाय दर्दपर सँ ओकर माय रहि-रहि कऽ कहैत- "जलखै कए ले नऽ, कतेक बेर भऽ गेलौ।"
असहाय
माथक दर्दक पीड़ा, कष्ट, ओइपर सँ मायक रहि-रहि कऽ जलखैक आग्रहक
कानमे आबैत शब्द। संजयकेँ ई शब्द सुनि अओर बेसी माथ पीड़ासँ फटए लगै। मुदा मायकेँ धनसन। हुनका जेना
संजयक असहाय पीड़ाक कोनो अनुमाने नै। ओकर कष्टपर किनको ध्यान नै, किएक तँ ई ओकर नित्यक कथा रहै। जेना-जेना सूर्यक तेज बढ़ल जाए तेना-तेना ओकर
माथ अओर अधिक पीड़ासँ फाटल जाए, ओकर छटपटेनाइक गतिमे वृद्धि भेल जाइ।
कखनो ओकर
बाबीकेँ नै देखल जाए तँ एक चुरुक करु तेल माथमे होंसैत देथिन, ओइसँ ओकर माथक पीड़ामे तँ कोनो अंतर नै होइ मुदा दुनु आँखिक कोरसँ नोरक धार
बहए लगै। शाइद दर्द एवं पीड़ाक अधिकतासँ अथवा बाबीक हाथक स्नेह स्पर्शसँ। दाँतसँ
अपन ठोरकेँ कटैत जेना दर्दकेँ अंदर समेटक कोशिसमे असफल, सभक रहितो अनाथ, स्नेहक आ दुलारक अनाथ।
जानलेबा
दर्द, ई आइ-काल्हि ओकरा सभ साल होइ छै। जँ
कहबै भरि दिन, भरि राइत, सेहो नै।
भोरे रौदक तीव्रताक संग-संग ओकर माथक दर्द बढल जाइ छै, आ दुपहड़ियाक बारह-एक बजे बाद जेना-जेना रौदक तेज कमल जाइ छै तेना तेना ओकर
दर्द कम भेल जाइ छै। बेर खसैत-खसैत एकदम ठीक, फेर अगिला दिन। ई ओकर नित्यक क्रम, मुदा घरमे कियो कान-बात दैबला नै। उलटे कियो कहैत- "हूँ पढ़ैक दुआरे बहाना करैए।"कियो कहैत- "काज करै दुआरे बहाना करैए।" एनाहियो अपन मिथिलाक कनियाँ-दाइ सभकेँ
झगडा-निंदापर बेसी ध्यान रहैत छनि, अपन बाल-बच्चापर कम। पिताकेँ बाहर
कमेनाइयेसँ फुरसैत नै, जे कतौ देखेथिन कि चेक करेथिन। फुरसैत
ककरा लग रहै छै, ओहेन उइक्त रहबाक चाही,धिया-पुतासँ स्नेह रहबाक चाही, अपन बच्चाक प्रति अपन कर्तव्यकेँ
समझबाक चाही। खाली मारने-पीटने, खिसियौने बुझु अपन कर्तव्यक इत्तीश्री
भऽ गेल से नै। संजयकेँ ओइ कष्टकारी पीड़ा एवं दर्दकेँ सहैत दू वर्ष अओर व्यतीत भऽ
गेल। दर्दक अधिकता आ भयंकरतामे दिनो-दिन वृद्धिये होइत रहलै। परन्च ओकर बाबीक एक चुरुक करु तेलक अलावा कोनो आन उपचार
नै। संजयक पिता पापी पेट भरै लेल महानगर दिल्ली प्रवास कऽ लेला। किछु महिना बाद
अपन छोट भाइ अर्थात संजयक पित्तीकेँ समाद देलखिन- "हमर स्त्री-धिया-पुताकेँ नेने आउ।" संजयक बाल मोन बहुत प्रसन्न भेलै। एक
अपन बाबूजी लग जाएब, दोसर दिल्ली। ओहू सभसँ बेसी खुसी रेलपर बैसबाक। ओइसँ पहिले कहियो रेल
देखनेहों नै। अपन दू वर्षीय छोट भाइकेँ कोरामे नेने आ समतुरिये माँझिल 'अनुज'केँ संग लेने भरि गाम खुशीसँ सभकेँ
नोतैत- “'हम दिल्ली जाएब, हम दिल्ली जाएब।"
ओ शुभ दिन
आएल, संजय तीनू भाँइ, माय, पित्ती संगे दिल्ली आएल। नव लोक, नव जगह संजयकेँ बड़ नीक लगलै। सभ गोटे अपन-अपनमे व्यस्त भऽ गेल। संजयक पिता
अपन नोकरीमे, माय घर-आंगनक काजमे। संजय दुनु भाँइकेँ
स्कुलमे नाम लिखा गेलै। दिल्लीक गर्मीमे संजयक माथक पीरा अओर बेसिए वृहद् रूप लऽ
लेलकै। जतए गाममे वर्षमे एक बेर कष्टदायक पीड़ा होइ छलै, ऐठाम वर्षमे दू बेर होबए लगलै, छ: छ: महिनापर। फरबरी-मार्च महिनामे
जार खत्म भेलापर गर्मीक आगमनक संगे, आ अक्टूबर-नवम्बरमे गर्मी खत्म भेलाक
बाद जाड़क आगमनक संगे। ऐठाम एलाक दोसरे वर्षमे एहन भऽ गेलै जे संजयकेँ घरसँ बाहर
रौदमे निकलैत डर लगै। डर की, रौदमे जाइते देरी माथ दर्दसँ फाटऽ लगै।
ओकर व्याकुलता-व्यग्रता देखि माय-बाबु पुछथिन- "कि होइ छौ? मोन ठीक छौ?" "बहुत जोर सँ माथ दुखाइये।", संजय एतबे कहि कऽ रहि जाए। माथ दर्दक कोनो सामान्य गोटी दएय देलासँ तत्काल
दर्द ठीक भऽ जाए। संजयकेँ अपना बुझि पड़ै जेना दर्द रूपी आगिमे पानि पड़ि गेलै। मुदा
दू-तीन दिन बाद ओहिना पहिलुका क्रम शुरू, जँइ-जँइ रौद बढ़ल जाइ तँइ-तँइ ओकर माथक
दर्द बढ़ल जाइ। संजयकेँ अत्यधिक पीड़ा एवं कष्टसँ दुखी देख ओकर बाबूजी कहितथिन- "काल्हि चलि जइहेँ, काकासँ दबाइ लऽ लिहेँ।' ओकर काका एकटा डाक्टर लग कम्पोंडरी करै छलखिन। तैं किएक अपने लऽ कऽ कोनो डाक्टर
लग जाइतथिन जे ई लगातार एतेक वर्षसँ किएक माथक दर्द होइत छै, की कमी छै, की दिक्कत छै, मुदा नै, कि माय कतौसँ देखा ऐबतथिन, मुदा नै।
संजय अपन अनुजक हाथ पकड़ि चलि जाए काका लग। काका सेहो दुनु बच्चाकेँ देख बड खुश
होथि, बिस्कुट टॉफी कीन कऽ दय देथिन, एक दू रुपया नगदो दय देथिन, बस बाल-मोन तइमे खुश। संजय अपने तँ
काकासँ किछु कहियो नै सकैन, अनुजे काका सँ कहनि- "काका यौ, भाइजीक माथ बड दुखाइत रहै छन्हि।" "हँ। किए?"- माथ छुबैत काका कहथिन। माथ ऐ दुआरे छुबथिन कि बुखार-तुखार नै होय, मुदा बुखार नै रहै। "कहिया सँ?"- काका पुछथिन। "सभ दिन दुखाइत रहैए, बड तेज। भोरे जतेक रौद तेज भेल जाइ छै ओतेक बेसी दुखाइए।" ऐबेर संजय अपने बाजल, धिया-पुता ऐसँ बेसी कि कहतै? ओनाहूँ संजय बाजैमे बड़ कम। खास कऽ
बाप-पित्तीसँ तँ अओर कम। लाजे बुझु या धाखे अथवा डरो कहि सकै छी। घर-अंगनाक
वातावरणक असर धिया-पुताक मस्तिष्कपर पड़िये जाइ छै। "बस"!- काका अपने कोनो डिब्बासँ एक
मुठ्ठी गोटी निकालि कऽ दऽ देथिन। दू-तिन दिन दवाइ खेलासँ दर्द बिलकुल ठीक। जतए
आन-आन वर्ष दू-अढ़ाइ महिना दर्द रूपी राक्षसक सामना करए पड़ै, ओतए ऐ बेर दस-पन्द्रह दिनक तकलीफक बादे दवाइ खेने ठीक भऽ गेलै।
समय
एलै-गेलै। फेर अगिला साल ओहे खिस्सा। पहिलेसँ बेसी विकराल रुपे संजयक माथक दर्द
शुरू, मुदा किनको कोनो ध्यान नै। फेर ओ अपन
बाबूजीक कहला उपरांत काकासँ दवाइ लऽ अनलक। दू-चारि दिन खेला बाद दर्द ठीक। आब तँ
ईहे निअम भऽ गेलै। समय आबै- जाए, संजयोकेँ अपार पीड़ा लऽ कऽ माथक दर्द
आबै, गोटी खाए, ठीक भऽ जाए। दिल्ली एला सेहो तीन वर्ष
भऽ गेलै मुदा ओकर माथ दर्दक कोनो स्थाइ इलाज नै। स्कूलमे संजय पढाइमे बड तेज। आब ओ
वर्ग सात पास कऽ वर्ग आठमे प्रवेश केलक। पँचमासँ लगातार सभ साल अपन वर्गमे पहिल या
दोसर स्थान आनए। ओकर अध्यापको सभ ओकर खूब प्रशंसा करथिन। मुदा ओ कहियो स्कूलक
खेल-कूदमे भाग नै लिअए, किएक तँ स्कुलमे अक्सर सभ बैट-बॉल
खेलाइ, मुदा ओकरा बैट-बॉलक खेलमे बॉल सुझबे नै
करै। तैं ओ की खेलेतै? की बॉल पकड़तै? ओकर खेलाइक स्तर निम्न भऽ जाइ तैँ ओ खेलेबे नै करए।
मुदा ई
बात ओ नै बुझि पेलक या नै अनुभव कऽ सकल जे ओकरा बहुत कम देखाइ दै छै। सभ तँ केहन
बढियाँ खेलाइ छै तँ ओहे किए नै खेल ? या ओकरा नै बॉल देखाइ दै छै तँ किए नै? अनुभवो कोना हेतै, ई बात माय-बाप या गारजनक अनुभव करै बला
छै नै कि
बच्चाकऽ, अगर बच्चाकेँ एतेक ज्ञान वा अनुभव भऽ
गेलै तँ बच्चा, बच्चा किए कहेलक?
ऐ वर्ष
जहियासँ संजय वर्ग आठमे प्रवेश कएलक तहियासँ तँ ओकर आँखि दिनपर दिन अओर बेसिए
कमजोर होबए लगलैए। स्कुलमे ओ
सभसँ अगिला बेंचपर बैसैत छल मुदा आइ आबैमे किछु विलम्ब भऽ गेलै तैं दोसर पंक्तिक
बेंचपर बैसऽ पड़लै, मुदा ओइ ठामसँ ओकरा ब्लैक बोर्डपर
लिखलाहा देखेबे नै करै। ओ अपन
अध्यापक द्वारा देल गेल किछो सवाल नै कऽ पेलक। आइ ओकरा अपना अनुभब भेलै जे ओकर
आँखि कमजोर छै, कमजोर नै बड्ड कमजोर छै। ओ अनुभव केलक
जे आन-आन बच्चा पाँचम-छअम पंक्तिक बैंचसँ बैसल सवाल कऽ रहल अछि मुदा ओकरा दोसरे
पंक्तिसँ ब्लैक बोर्ड नै देखा रहल छै। आइ ओकरा ज्ञात भेलै जे ओकरा क्रिकेटक बॉल
किए नै देखाइ दै छै। आइ ओ अनुभव केलक जे ओ बसपर किए नै चढ़ि सकैए। किए तँ ओकरा बसक
नम्बरे नै सुझै छै। आइ ओकरा अनुभव भेलै जे ऐ साल वर्ग सातमे पिछुलका सालसँ कम
नम्बर किए एलै? ईहे सभ सोचैत-सोचैत ओकर मस्तिष्कमे
विचारक मंथन होइत रहै। कखन घंटी खतम भेलै, कखन मास्टर साब चलि गेलखिन, संजयकेँ
किछो ज्ञात नै। ओकर ध्यान तँ तखन खुजलै जखन कि टिफिनक घंटी बजलै। सोचैत-सोचैत ओकर
माथो बड्ड जोर-जोरसँ दुखाए लगलै। दर्दक अधिकतासँ ओकर दुनु आँखिसँ नोरक धार बहऽ
लगलै। कोनो-ना ओ अपनाकेँ सम्हारैत मास्टर साबसँ छुट्टी लऽ कऽ घर चलि आएल। घर अबिते
स्कुल बैग एक
कात फेक चौकीपर मुँह नुका कऽ सुइत रहल, कखन ओ निन्द पड़ि गेल ओकरा कोनो ज्ञान
नै। घरमें कियो नै। बारह बजे माय कतौसँ गप्प-सप्प कऽ कए एली तँ संजयकेँ सुतल
देखलन्हि। निन्दसँ उठेलीह, तावत ओकर दर्द आ मोन दुनु स्थिर भऽ गेल
रहै,खेलक-पिलक, दिन बित गेलै। साँझ खन पढै लेल बैसल तँ आइ ओ अनुभव केलक जे
किताबपर ओ एतेक झुकि कऽ किए पढैए। जतए कि आन-आन बच्चा सभ पलथा मारि एकदम सोझ बैस कऽ पढ़ि रहल
अछि। आब ओ पढत कि ओकर मस्तिष्क किछु दोसरे सोचैमे लागल छै। आइ ओकरा ज्ञात भऽ गेलै
कि ओकर आँखि कमजोर छै। आब ओ करत तँ करत की? गुन-धुन, गुन-धुन करैत समय व्यतीत केलक।
अगिला
भिनसर संजय सभ दिन जेकाँ सुति कऽ उठल। रवि दिन रहै, स्कुल बन्दे, बच्चा सभ टेलीविजन देखैमे लागि गेल, संजय सेहो टेलीविजन देखए लागल। ओकरा
बहुत लगसँ टी. वी. देखैक आदत छलै। ई ओकर मजबुरी रहै, किए तँ दूरसँ ओकरा टी. वी. नै देखाइ। मुदा बच्चाक ज्ञान, ओ अपने ऐ
बातकेँ नै बुझै आ आगुएसँ टी.वी. देखए। माय-बाबु ऐ बातकेँ किए नै ध्यान
देथिन से तँ आब ओहे सभ जानथि। टी.वी. देखै कालमे किछु छन बाद अनुज आबि संजयक
आगू बैस रहलै। शाइद संजयकेँ नीकसँ सुझैत रहितै तँ अपने पाछू बैस रहितए। मुदा ओ विवश छल, ओकरा पाछू भेलासँ टी.वी. सुझबे नै करतै, तैं ओ अनुजसँ पाछू होइ लेल कहलकै। ओहो बच्चा, बच्चाक जिद्द। नै पाछू भेल दुनु
बच्चामे झगड़ा भऽ गेलै,एतवामे माय संजयकेँ कान ऐंठ कऽ एक चटकन
मारैत कहलखिन्ह- "ई चोनहा हरदम झगड़े करैत रहत, छोट भाइ छै, आगुए बैस रहलै तँ की भऽ गेलै। पाछुए भऽ जो।" आब तँ संजयक दुनु आँखिसँ नोरक
गंगा-यमुना बहए लगलै। ओकर कान मायक कोनो शब्द नै सुनलकै, खाली ओकर कानमे बेर-बेर "चोनहा" शब्द गुंजय लगलै। आ ई चोनहा ओकर
प्राचीन नाम छै, जखन-जखन ओकरा अपन मायक क्रोधक सामना
करए पड़ै तखन-तखन ओकरा ऐ चोनहा शब्दसँ विभूषित कएल जाइ। आन दिन कोनो बात नै किए तँ
ओ चोनहा शब्दसँ अनभिज्ञ छल मुदा आइ
ओकरा चोनहा शब्दक ज्ञान भs गेल रहै, ओकरा कम सुझै छै तकर ज्ञान भऽ गेल रहै।
तइ लऽ कऽ ई चोनहा शब्द ओकर हृदएमे शीसा जकाँ भोकए लगलै। मायो ओकरा चोनहा कोनो करणे
कहथिन्ह किएक तँ आँखिक अधिक कमजोर भेला कारणे संजयकेँ कोनो वस्तु देखैक हेतु
आँखिपर बेसी जोड़ देबए पड़ैक। तइ अवस्थामे ओकर आँखिक दुनु पपनी सिकुड़ि कऽ अधिक समीप
भऽ जाए। ई बात ओकर माय देखथिन्ह आ तइ कारणेँ ओकरा चोनहा नामसँ अलंकृत कऽ देलखिन्ह।
मुदा ओ एना अपन आँखिकेँ किए करैए, ऐ बातपर किए ध्यान देथिन? जखन मायेकेँ अपन बच्चाक प्रति ई जिम्मेवारी तँ आनक कि बात, जखन मालिए अपन लगाएल गाछकेँ उखाड़त तँ ओइ गाछक भविष्य कतए रहतै?
…………..
संजयक मोन सैदखन ऐ सोचमे लागल रहै जे आब एकर कि
उपाय हुअए। एक तँ माथक दर्द पहिनहिये छह-सात वर्ष सँ हरान केने, तइपर सँ ई
आँखिक कमजोरी। किए तँ आब ओकरा अपन कमजोर आँखिक ज्ञान भऽ गेलै तइ कारण सैदखन ओकर
मोन ओइ चिंतामे लागल रहै। आब ओ कि कऽ सकैए, गामसँ दिल्ली आएल तेरह-चौदह वर्षक
बच्चा। नै किछु बुझल नै किछु ज्ञान, नै कोनो अस्पताल देखल, नै कोनो
डाक्टरक पता। माय-बाबुसँ साफ-साफ ऐ बारेमे बात करए सेहो नै, ओकर मोनमे
धाख वा डरक मिश्रित भाव एवं कनी कोनो कोनमे स्वाभिमानक भावना सेहो। ऐ गुण-धुन, गुण-धुनमे
तीन महिना अओर बीत गेलै, कोनो उपचार नै। स्कुलमे त्रिमासिक
परीक्षा भेलै। परीक्षा-परिणाम ओकर स्तरसँ निम्न रहलै,तैयो ओकर
माय-बाबुक कोनो प्रतिक्रिया नै जे सभ वर्गमे पहिल-दोसर आबैबला बच्चाक ऐ परीक्षामे
अनुरूप परिणाम किए नै एलै। उल्टा दू-चारि टा बात अओर सुनए पड़लै। एतेक कम नम्बर किए
एलै तकर जड़ि ताकैबला कियो नै। आब तँ ओकर हालत ई भऽ गेलै जे ओ पढ़ए हेतु बैसऽमे
कोताहि करए लगलै, किए तँ आँखि एतेक कमजोर भऽ गेलै जे
ओकरा लेल किताब पढ़नाइ असम्भव भेल जाइ। त्रिमासिक परीक्षाक सेहो दु महिना भऽ गेलै।
अकस्मात कतौसँ संजयकेँ रोटरी क्लब द्वारा संचालित आँखिक अस्पतालक विज्ञापनक पर्ची
हाथ लगलै। तइमे सूचित कएल गेल रहै जे रोटरी क्लब, ब्लोक-३, त्रिलोकपुरीमे निःशुल्क आँखिक अस्पताल खोललक। संजयकेँ ई पढ़ि बड मोन खुश
भेलै। ओकर अन्हार मोनमे इजोतक एकटा आशा भेटलै। सभसँ बेसी नीक बात जे ओ अस्पताल ओकर
स्कुलक लगे आ निःशुल्क रहै। अगिले दिन संजय स्कुलक छुट्टी भेलाक बाद असगरे पुछैत-पुछैत आँखिक अस्पताल ब्लोक-३ त्रिलोक
पुरी पहुँच गेल। ओइठाम ओकरा ज्ञात भेलै जे नव मारीच वास्ते पुर्जा भोरक आठसँ एगारह बजे तक बनैत छै। मुदा आइ तँ एक
बाजि गेल रहै। काल्हि भोरे आबैक निश्चय मोने-मोन करैत घर चलि आएल। अगिला दिन भोरे
संजय नहा-सुना कऽ स्कुल लेल बिदा भेल अवश्य मुदा स्कुल गेल नै, किताबक
बस्ता ब्लोक-दु, त्रिलोकपुरीमे अपन काकाक घर राखि कऽ आँखिक अस्पताल ब्लोक-३ आबि
गेल। किछु महिना पहिले तक संजयो सभ ब्लोक-२, त्रिलोकेपुरीमे रहै छल मुदा आब गणेश नगरमे आबि गेल जे किछु एक-डेढ़
किलोमीटर दूर छै। अस्पताल आबि, नव पुर्जाक लाइनमे लागि गेल, लाइनमे
लागलाक बाद ओकरा ज्ञात भेलै जे पुर्जा बनेबाक वास्ते दू रुपैय्या देबऽ पड़ै छै जे
ओकरा लग नै रहै। ओकर मोनमे किछु दुखो भेलै। स्वयंकेँ सम्हारैत दोसर दिन एबाक
निश्चय कऽ ओ ओइठामसँ बिदा भऽ गेल। काका ओइठामसँ स्कूल बस्ता लैत घर आबि गेल।
संजयकेँ
स्कूल जाइकाल टिफिन बास्ते जे कहियो कऽ चारि-आठ आना पाइ घरसँ भेटै ओइ पाइ कऽ संजय
खाए नै, बचा कए राखए लागल। एक सप्ताह बाद ओकरा
लग दू रुपैय्या जमा भऽ गेलै। ठीक आठम दिन फेर ओ रोटरी क्लब द्वारा संचालित आँखिक
अस्पताल गेल। पहिले जकाँ भोरे-भोरे किताब-कापी काकाक घर राखि कऽ पहुँचल। पाँतिमे
लागि दू रुपैय्या देलाक बाद नव पुर्जा बनेलक। पुर्जा बनेलाक बाद डॉक्टरक कक्षमे
पहुँचल। डॉक्टर-साब एकटा तेरह-चौदह वर्षक बच्चाकेँ असगर देखते पुछलखिन्ह- "संगे के
अछि?"
संजय चुप।
डाक्टरसाब- "माय-बाबू किनको संगे नेने आउ।" आब संजयकेँ बड्ड मुस्किल
भेलै मुदा ओ अपनापर काबू रखैत डॉक्टरसाबकेँ तत्काल उत्तर देलकन्हि- "बाबूजी
ड्युटी गेल छथि आ माय गाममे छथि।"
हलाँकि ओ
ई बात झूठ बाजल जे माय गाममे छथि मुदा डॉक्टर साब ओकर उत्तरमे सत्य देखैत
कहलखिन्ह- "अपन बच्चा लेल अहाँक बाबुजी एक दिनक
छुट्टी नै कऽ सकै छथि।" "नै डॉक्टर साब, हुनक नव
नोकरी छन्हि, छुट्टी करथिन्ह तँ नोकरी छुटि
जेतैन।" इहो बात संजय झूठे बाजल,जखन कि ओकर बाबूजी महिनामे पंद्रह दिन
छुट्टीएपर रहैत छलखिन्ह, परन्च
डॉक्टर साबकेँ एक गोट मासूमक मुँहसँ ई बात सुनि विश्वास आ किछु सहानभूति सेहो भऽ
गेलन्हि। "कोनो बात नै, आगू घुसैक
कऽ बैसू।" ई कहैत डॉक्टर
साब टोर्च वा अन्य-अन्य उपकरणसँ नीक जकाँ आँखिक जाँच कएलाक बाद बजलाह- “आँखि बड्ड
कमजोर अछि, तीन दिन
आबए पड़त, दू दिन आँखिमे दवाइ पड़त आ तेसर दिन
चश्माक नम्बर भेटत।"
ई कहैत
डॉक्टर साब ओकर पुर्जापर किछु-किछु लिखैत, पुर्जा पेपरवेटक निचाँ दबा पुनः
कहलखिन्ह- "जाउ बाहर बैस रहू, सिस्टर
आँखिमे दवाइ देती, दवाइ लेलाक बाद करीब एक घंटा ऐठाम बैसब, सिस्टरकेँ
कहला बाद घर जाएब, हँ!
काल्हि परसू दू दिन अओर अवश्य आएब।" "ठीक छै।"- कहैत संजय उठि बाहर आबि
बेंचपर बैस रहल। किछु छन बाद सिस्टर संजयक आँखिमे ड्रॉप दैत- "आँखि मुनि बैसल
रहब।" ओकरा तँ आँखिमे दवाइ पड़िते आँखि एतेक दुखए लगलै जेकर हिसाब नै मुदा
सहास केने चुपचाप आँखि मुनने बैसल रहल। लेकिन पंद्रह-बीस मिनटक बाद बुझेलै जे माथ
एकदम शांत स्थिर भs गेल हुअए। किछु समय बाद सिस्टर आबि एक
बेर फेरसँ संजयक आँखिक जाँच केलाक बाद ओकर दुनु आँखिमे दू-दू बूंद दवाइ दैत पहिले
जकाँ आँखि मुनि कऽ बैसबाक निर्देश दैत चैल गेलि। ऐबेर पहिलेसँ किछु कम आँखि
दुखेलै।
करीब आधा
घंटा बाद सिस्टर आबि संजयक आँखिक जाँच करैत कहलखिन्ह- "ठीक छै, आब जाउ
काल्हि भोरे आठ बजे आएब।" "अच्छा !"- कहैत संजय उठि बिदा भऽ
गेल, पुनः अपन
काका ओइठामसँ बस्ता लेलक आ अपन घर आबि गेल।
अगिला दिन
संजय फेरसँ अस्पताल गेल, डाक्टर साब फेरसँ ओकर आँखिक जाँच
कएलखिन्ह आ पहिले दिन जकाँ सिस्टरसँ आँखिमे दवाइ दिया कऽ आबि गेल। तेसर दिन
अस्पतालमे डॉक्टर साब संजयक आँखिक भिन्न-भिन्न तरह लेंशसँ जाँच कएलाक बाद चश्माक
नम्बर बना एकटा पुर्जापर लिख पुर्जा ओकर हाथमे दैत कहलखिन्ह- "ई अहाँक
चश्माक नम्बर अछि, माइनस तीन, जे ऐ
उमेरमे बहुत अधिक अछि आ अहाँक आँखिक खराबीक गति एखन बहुत अधिक अछि। तइ हेतु आइये
जा कऽ चश्मा बनबा लेब आ सैदखन पहिरब। आ हँ, एक बात अओर जे छ महिना बाद आबि फेरसँ
आँखिक जाँच करबा लेब, जइसँ ई ज्ञात चलत की आँखिक खराबीक गति
कम भेलै, स्थिर
भेलै वा बढ़ि रहल अछि।""अच्छा जाइ छी।"- अपन दुनु हाथ
जोड़ि संजय डॉक्टर साबसँ आज्ञा लेलक। "ठीक छै, जाउ।"- डॉक्टर साब बजला।
संजय घर
चलि आएल मुदा ओकर मोनमे एकटा नव द्वन्द्व मचए लगलै।
चश्मा !
-"चश्मा कतए बनतै? कतए
चश्माक दोकान छै? कमसँ कम डेढ़-दू सय रुपैयामे चश्मा बनत, ई डेढ-दू
सय रुपैया कतएसँ आएत?"
अओर आन-आन
प्रश्न सभ ओकर मस्तिष्कमे एकक बाद एक समुद्रक हिलकोर जेकाँ आबै जाइ।
"की करू? कोना करू? की
बाबूजीकेँ कहि दिऐन, जइ चश्माक नम्बर अन्लौंहें से चश्मा
बनबा दिअ, नै-नै, कोना कहबनि? की कहबनि? नै कहबनि
तँ चश्मा कतएसँ आएत? चश्मा किनै लेल रुपैया कतएसँ आएत? की करु नै
करू?"
संजय किछु
निश्चय नै कऽ सकल। ऐ सभ बिषयमे सोचैत-सोचैत ओकर आँखि लागि गेलै। ओ सुइत रहल। करीब
तीन बजे बेरुपहर ओकर निन्द खुजलै। उठल, मुँह-हाथ धो भोजन केलक, परन्च ओकर मस्तिष्कमे चश्माक द्वन्द्व
मचले रहै। ओ कतौ किच्छो करए मुदा ओकर दिमाग चश्मेक बारेमे सोचैत रहै।
गुनधुन-गुनधुन करैत अंतमे ओ एकगोट योजनाक अंतर्गत निश्चय केलक जे साँझु पहर बाबूजी
केँ कहि देतनि। आन कोनो दोसर उपाए ओकरा नै भेटलै। आ शाइद ई बहुत उचित उपाए रहै।
साँझुपहर
ओकर बाबूजी नोकरीसँ एलखिन्ह। गर्मीक महिना रहै, हाथ-पएर धोला बाद बाहर अंगनामे खाटपर
बैसला। जलपान इत्यादि कएलाक बाद इम्हर-उम्हरक गप्प-सप्प होबए लगलै। संजय सेहो जेबीमे
चश्माक नम्बर बला पुर्जा लेने हुनके लग जा बैस रहल। संजयक मोन आबो गुनधुन-गुनधुन
करै, कहियौन्ह
की नै। अंतमे ओ हँ कऽ निर्णय केलक आ अपन सम्पूर्ण हिम्मतकेँ जमा करैत, जेबीसँ
पुर्जा निकालि कऽ बाबूजीकेँ दय देलकन्हि।
"की छै?"- हलाँकि ओकर बाबूजी पढ़ल-लिखल छथिन्ह, पुर्जापर
सभटा लिखल रहै, अस्पतालक नाम-पत्ता, मरीजक नाम
उम्र, डॉक्टरक नाम,चश्माक
नम्बर आ जारी करै कऽ तारीख, मुदा तैयो बाबूजी पुर्जाकेँ पढ़ैत
पुछलखिन्ह।
"चश्माक नम्बर।"- संजय अपन माथकेँ
निचाँ झुकोने डराइत धीरेसँ बाजल।
"ककर?"- बाबूजी पुर्जा पढ़ैत बातकेँ अन्ठाबैत पुछलखिन्ह।
"हमर।"- संजय अपन सेफकेँ गरदनिसँ
निचाँ घोटैत आगू बाजल- "आइ स्कूलमे डॉक्टर आएल रहैक ओ सभ बच्चाक आँखिक जाँच
केलकै,हमरो जाँच केलक, हमर आँखि
खराप अछि से कहलक। चश्मा पहिरऽ पड़तै।"
हलाँकि
संजय ई सभ बात झूठ बाजल मुदा ओ पिता छथि, पढ़ल-लिखल छथि, डॉक्टरक
पुर्जा हुनक हाथमे छनि, ओ पढि सकै छलाह जे ई पुर्जा रोटरी क्लब द्वारा संचालित आँखिक अस्पताल
त्रिलोकपुरी ब्लोक-३ क छै। मुदा कखन, जखन अपन
बच्चा वा बच्चाक स्वास्थ्यक प्रति कोनो रूचि रहितनि। हुनका जेना संजयक बातपर
विश्वास भऽ गेलन्हि। विश्वासो भेलन्हि तँ कमसँ कम ई तँ ज्ञात भेलन्हि जे हुनक
बच्चाक आँखि खराप छनि। आबो कोनो नीक डॉक्टरसँ कतौ अपनेसँ देखा दिऐक वा डॉक्टर
देखने छै तँ चश्मा बनबा दिऐ। कनी मोनमे किछो दोसर रंग हेबाक चाही। एकदमसँ
बैसल-बैसाएल किनको ई ज्ञात होइन जे हुनक बच्चाक आँखि खराप छै, एकर
प्रमाणिकताक एकटा विशेषज्ञ डॉक्टरक लिखल पुर्जा हुनक हाथमे छनि, ऐ तरहक
पिताक मोनमे जरुर किछो भाव हेतैन्ह, आश्चर्यक, विस्मयक, दुखक, तत्पर्यताक
मुदा नै, संजयक बाबुजीक ऊपर कोनो तरहक प्रभाव नै, धनसन।
हँसैत
संजयसँ कहै छथिन्ह -"डॉक्टर सभ एनाहीं कहैत छै, ऐ उम्रमे कतौ आँखि खराप होइ।"
तै पर
संजयक माय कहितो छथिन्ह -"हँ यौ, एकर आँखि चोनाह लगै छै।"
बाबूजी-
"अच्छा देखियौ, इम्हर आ।"
एकर बाद
अपन एकटा आंगुर देखबैत- "ई कएटा आंगुर छै।"
संजय-
"एकटा।"
ऐबेर दूटा
आंगुर देखा कऽ बाबूजी -"ई कएटा आँगुर छै।"
"दूटा"- संजय धीरेसँ बाजल।
"सभ ठीक छै, अच्छा
कोनो बात नै। चश्मों बनबा देबौ।"- कहैत बाबूजी पुर्जा जेबीमे राखि लेला।
तकर बाद
इम्हर-उम्हरक गप्प-सप्प होइत बात खत्म।
बात
एलै-गेलै। समय बितैत रहलै। संजयक स्कूलक छमाही परीक्षा सेहो खत्म भऽ गेलै। ओकर
आँखिक कमजोरीक गति लगातार बढ़ैत रहलै,चश्माक नम्बरो अनला महिनासँ उपर भऽ
गेलै मुदा अखन तक ओकर चश्मा नै बनलै। संजयक छोटका मामा सेहो गणेश नगरमे संजयक घरसँ
किछुए दूरपर रहै छलखिन्ह। हुनका किछु समानक खरीदारीक बास्ते सदर बजार जाइ कऽ रहनि।
समान किछु बेसी लेबए कऽ रहनि, तइ हेतु ओ संजयकेँ सेहो अपन संगे
टेल्हूमे संग कऽ लेलखिन्ह। मामा-भगिना दुनु गणेश नगरसँ लाल किलाबला बस पकड़ि लाल
किलाक बस स्टेंडपर उतरि गेला। ओइ ठामसँ पएरे सदर बाजार हेतु चांदनी चौक खाड़ी-बाबली क
रस्ते बिदा भऽ गेला। लाल किला दिससँ चांदनी चौक रोडपर किछुए दोकान पार कएलाक बाद
दहिना हाथ कऽ एकटा सिनेमा घर पड़लै आ ओकर तेसरे दुकान चश्माक दोकान रहै। संजयक नजैर
ओइ दोकानपर पड़ि गेलै। ओ ओइ दोकानकेँ देख लेलकै, देख की लेलकै ओकर नक्शा अपन मानस-पटलपर
उताड़ि लेलक। चलैत-चलैत संजयक मस्तिष्कमे एकटा नव विचारक मंथन होबए लगलै- "चश्माक
दोकान तँ देख लेलौंह, ऐठाम हम
असगरो आबि सकै छी, आबि कऽ चश्मा बनबा सकै छी। रहि गेलै
पाइयक बात, हम अपने पाइ जमा करब, तीन
महिनामे हेतै, चारि महिनामे हेतै, कहुना कऽ
दू सय रुपैया जमा करब। तकरा बाद ऐठाम आबि कऽ चश्मा बनबा लेब। जखन बाबूजी नै बनबा
देला तँ अपनों तँ बनाबी। कियो कान-बात नै दै छथि, काल्हि आन्हर भऽ जाएब तँ… नै-नै.. हम जमा करब, दू सय
रुपैया जमा करब, अवश्य जमा करब।"
चलैत-चलैत
अपने भीतर हराएल संजय कखन मामा संगे-संगे सदर बजार पहुँच गेल ओ किछु नै बुझलक, आ नै ओकरा
कोनो रस्ता यादि रहलै,यादि रहलै तँ मात्र अपन घरसँ चश्मा
दुकान तकक रस्ता। आब की छलै, आब तँ संजयकेँ एक गोट नव राह भेट गेलै।
जतए कतौ कोनो बाबति दस -बीस पाइ, चारि-आठ आना, एक-दू
रुपैया, जे जतऽ
हाथ आबै, एकटा डिब्बामे जमा केने गेल। सभसँ नुका
कऽ छुपा कऽ, माय-बाबू
सभसँ। भेटै कते? दोसरा तेसरा दिनपर घरेसँ स्कूलक टिफिन
बास्ते चारि-आठ आना पाइ। किएक तँ ओकर भोरका स्कूल रहै आ माय ओतेक भोरे किछु बना कऽ
टिफिन बास्ते देथिन से नै पार लगनि। तइ हेतु दोसरा-तेसरा दिनपर नगदे चारि-आठ आना
वा एक-दू रुपैया जे जहिया भेलै ओकरा भेट जाए। मुदा संजय ओइ पाइकेँ खाइमे खर्च नै
करए। ओ मासूम बच्चा अपन भविष्य हेतु, अपन वर्तमानक मोनकेँ मारि सएह कऽ रहि
जाए। कखनो कऽ कोनो पित्तियो आ मामा लोकनि सेहो किछु पाइ-कौरी धिया-पुताकेँ कोनो
विशेष अवसरपर दऽ देथिन्ह मुदा संजय ओइ पाइकेँ खर्च नै कऽ चश्मा हेतु राखि लए।
पाबनि-तिहार जेना दशहरा, रामलीला देखै लेल, मेला घुमै
लेल, दिवालीक
फटक्का किनै लेल, आन-आन पाबनि-तिहारक अवसरपर संजयकेँ जे
पाइ घरसँ भेटै, सभटा अपन मोनकेँ मारि चश्माक लेल राखि
लए।
…………………………………………………………………………………………………
सभ मिला
कऽ डेढ़ सय रुपैया जमा करैमे संजयकेँ पाँच महिना लागि गेलै। नम्बर लेलाक एक डेढ़
महिना बादसँ ओकर मोनमे पाइ जमा करैक बात एलै। कुल मिला कऽ चश्माक नम्बर अनला छ
महिना भऽ गेलै मुदा संजय लग एखन तक मात्र डेढ़ सय रुपैया जमा भेलै। ओकर लक्ष्य तँ
दू सय रुपैयाक रहै, मुदा आगूक पचास रुपैयाक वास्ते पता नै
कतेक समय आरो लगतै। ताँइ ओ निश्चय केलक जे एतबेसँ दोकान जाए, कम भेलै
तँ आगू देखल जेतै।
अगिला दिन
संजय स्कूलक टिफिनेमे स्कूलसँ लालकिलाक बस पकड़ि कऽ चाँदनी चौक चश्मा दुकानक हेतु
बिदा भेल। पाँच महिना पहिले आएल छल, तइ कारण किछु दिक्कत सेहो भेलै, मुदा पहुँच गेल। जखन दोकानदारकेँ
चश्माक नम्बरबला पुर्जा देलकै तँ दोकानदार देखिते बाजल- "ई तँ बड्ड
पुरान नम्बर अछि, डॉक्टरसँ नबका पुर्जा बनबा कऽ लऽ आबू, किएक तँ
नम्बर बढ़ैत रहै छै आ छह महिना तँ बहुत बेसी समय भेलै।"
दोबारा
पुर्जा बनाबैक निश्चय करैत संजय दुखी मोने ओइठामसँ चलि आएल। आइ प्रथमे कतौ बाहर
असगरे निकलल रहए, असुविधो भेलै। सभसँ बेसी ओकरा बसक
नम्बरे नै सुझाइ, तैं
रहि-रहि कऽ सभसँ पुछऽ पड़ै, कोनोना घर तक सकुशल आएल।
पुनः
भोरे-भोर संजय पाहिले जकाँ रोटरी क्लब संचालित आँखिक अस्पताल त्रिलोकपुरी ब्लोक-३ पहुँचल।
तीन दिनक हरानीक बाद चश्माक नव नम्बर भेटलै मुदा जे छह महिना पहिले माइनस तीन रहै
से आब ठामे दुगुन्ना माइनस छह भऽ गेलै। छह महिनामे एतेक नम्बर बढ़नाइ। अही बातक
अंदाजा लगाएल जा सकै छै जे ओकर आँखि कतेक बेसी खराप रहै वा कतेक बेसी गतिसँ खराप
भऽ रहल छै।
डॉक्टर तँ
संजयकेँ ऐ बातसँ पहिले अबगत करा देने रहथि आ चश्मा तुरंत बनाबैक हिदायत से देने
रहथि। मुदा विधिकेँ जे मन्जुर। अगर आबो अपने नै सचेत हएत तँ आगूक छह महिनामे आन्हरे भऽ जाएत। संजयकेँ आब बढ़ल
नम्बरकेँ जानि बड़ चिंता होबए लगलै। अगिला दिन ओ स्कूलो किए जाएत, किताबक
झोरा लेने सोझे चाँदनी चौक चश्माक दुकानपर पहुँचल। चश्माक नव नम्बरक पुर्जा
दुकानदारकेँ देलक। ओकर आँखिक एतेक नम्बर देखि दोकानदार आश्चर्यसँ- "हाँ, एतेक बेसी नम्बर, अहींक छी
की?" "हाँ"-
संजय धीरेसँ बाजल। दोकानदार- "किए ऐसँ पहिले नै देखने रही की? ई तँ
साफ-साफ लापरबाहीक लक्षण थिक। माँ बाबुजी नै छथि की? ओहो भगवान एहेन ककरो…।" "नै-नै एहन
कोनो बात नै।"- दोकानदारक बात बिच्चेमे रोकैत संजय बाजल। दोकानदार सेहो अपन
बातकेँ विराम दैत अलग-अलग डिजाइनक फ्रेम निकालि-निकालि कऽ देखाबए लागल आ संगे-संगे
ओकर दाम सेहो बताबए लागल। फ्रेम सभपर एक नजरि दैत संजय बाजल- "हम
विद्यार्थी छी आ हमरा लग
कुल डेढ़ सय रुपैया अछि, अही दाममे कोनो मजबूत आ टिकाउ फ्रेम
देखाबू।" "ठीक छै।"- कहैत दोकानदार सेफक एक
कोनासँ एकटा साधारण परञ्च मजगूत फ्रेम निकालि कऽ दैत बाजल- "ई लिअ, अहाँ एहेन
बच्चा लेल ई बहुत उचित छै। मजगूत टिकाउ आ दामो मात्र पचहत्तरिये रुपैया, पचास
रुपैयाक शीसा अर्थात कुल सवा सय रुपैया लागत।"
"ठीक छै एकरे बना दिअ।"- संजय
खुशीसँ बाजल, किएक तँ ओकरा अंदेसा छलै जे रुपैया कम
हएत आ कतऽ जे पचीस रुपैया बचिये गेलै। दोकानदार- "ठीक छै तँ पाइ जमा कऽ दिअ, काल्हि
आबि कऽ चश्मा लय जाएब।"
संजय
दोकानदारकेँ एक सय पचीस रुपैया देलाक बाद बिल लय ओइठामसँ बिदा भऽ गेल। बिलपर देखलक
दोकानक नाम “लक्ष्मी
आप्टिकल”लिखल रहै। साइन-बोर्डपर लिखल नाम तँ
ओकरा सुझले नै रहै। बस पकड़ि घर आएल। आइ ओकर मोन किछु शांत रहै। घरपर ई बात सभ
केकरो लग नै बाजल। ओकर मोनमे तँ हलचल मचल रहै, कखन भोर होइ आ जल्दी-जल्दी चश्मा आनए।
भोरे संजय
उठि सभ दिन जेकाँ नहा-सुना कऽ स्कूल गेल। स्कूलक छुट्टी भेलाक बाद सोझे स्कूलेसँ
लालकिलाक बस पकड़ि कऽ चश्मा लेल चाँदनी चौक बिदा भऽ गेल।
चश्मा दोकान पहुँचल, ओकर चश्मा बनि चुकल छलै। चश्मा देखलाक
बाद दोकानदारक कहला उत्तर लगाओ कऽ देखलक। ई की? चश्मा लगेलासँ ओकरा एक नव दुनियाँक दर्शन भेलै। सभ किछु नव-नव। ओ सामने
रोडक ओइ पारक दोकान सभ, दोकानक भीतर राखल समान सभ, दोकान
सबहक साइन-बोर्डपर लिखल अक्षर सभ एकदम साफ-साफ बिलकुल स्पष्ट देखा रहल छलै। एके
मिनटमे आइ ओकरा ज्ञात भेलै जे ई महानगर कतेक सुन्नर छै जे की आइसँ पहिले कहियो नै
देखने छलै। लगले ओ अपन आँखिसँ चश्मा निकालि कऽ खोलमे रखैत जेबीमे राखि लेलक। किएक
तँ बिना चश्माक आ चश्मा पहिरलाक बादक दुनियाँक सन्तुलन करैमे किछु तँ समय लगतै।
चश्मा पहिरला बाद सभटा नव-नव लगै, जे- जे बस्तु सब देखाइ से-से सभ कहियो ओ
अनुभवो नै केने। अही दूरीकेँ भरैमे तँ किछु समय, एक दू दिन तँ लगबे करतै। दोसर दोकान तक
ओ बिना चश्माक आएल छल, आब पहीर
कऽ नव दुनियाँ संगे जाएमे असुविधा छलै। दोकानसँ बाहर निकलि बिना चश्मेक बस स्टेंड
तक आएल। आब कोन बस पर चढ़ए कि ओकरा चश्माक यादि एलै। चश्मा निकालि कऽ लगेलक, की ओकर
आश्चर्यक सीमा नै रहलै,जतऽ बिना चश्माक सामने ठाढ़ बसक नम्बरो
नै सुझै छलै ततए चश्मा पहीर कऽ समूचा रोडपर जतेक बस गाड़ी रहै, सबहक नम्बर पढ़ि सकै छल।
ओकर मोन ऐ
नव वस्तु सभ देख कऽ आनन्दविभोर भऽ गेलै। पाछाँ घुमि कऽ देखलक तँ सामने छाती तनने
ठाढ़ विशालकाय लाल पाथरसँ निर्मित सुन्नर लालकिला देखलक। लालकिलाक सुन्नरता एवं
मनमोहकता देखि कऽ ओ मन्त्रमुग्ध रहि गेल। किए तँ पहिले बिना चश्माक तँ खाली
लाल-लाल धुंद जकाँ किछु छै, सएहटा
देखाइ दै। असली लालकिला तँ आइ चश्मा पहिरलाक बाद देखलक। तावत सामने दूरसँ ओ देखलक,ओकर बस
आबि रहल छै। मुदा चश्मा पहिरबाक आदत नै रहबाक कारण चलैमे असुविधा होइ। तैँ फेरसँ
चश्मा खोलि जेबीमे रखलक आ बसपर बैसल। बसपर बैसलाक बाद फेरसँ चश्मा निकालि एकबेर
लगाबए एकबेर निकालए। अन्तमे चश्मा निकालि खोलमे दय बस्तामे राखि लेलक,तावतमे बस
सेहो चलए लगलै। बस चलि रहल छलै आ संजय कऽ मोनमे सोचक भँवर उठए लगलै- "अही सवा
सय रुपैयाक चश्माक अभावे हमरा एतेक कष्टक सामना करए पड़ल। नै खेला सकै छलौंह, नै बसपर
चढ़ि सकै छलौंह, नै ब्लैक बोर्डपर लिखल हिसाब देख सकैत
छलौंह, नै नीक जकाँ किताब पढ़ि सकै छलौंह, नै टी. वी. देख सकै छलौंह। पढ़ाइयोमे दिन-दिन पिछरल जा रहल छलौंह। मुदा माँ बाबूजी ऐ
बातपर कोनो ध्यान नै देलनि। एक बेर तँ चश्माक नम्बरो आनि कऽ देलियन्हि
मुदा धन-सन, कोनो
कान-बात नै। कोना-कोना कुन-कुन हिसाबे अपने एक -एकटा पाइ जोड़ि कऽ पाँच महिनामे ई
रुपैया जमा केलहुँ।" विचारक मंथनमे डुबल कोना समय बीत गेलै, कोना बस
अपन गंतव्य स्थानतक आबि गेलै, संजयकेँ किछु ज्ञात नै। ओ तँ अपन
ध्यानमे डुबल रहए, जखन सभ बससँ उतरि गेलै तखन ओकर ध्यान
खुजलै आ ओ बससँ उतरल। बससँ उतरलाक बाद पएरे चलैत ओकर मोन एक बेर फेरसँ नव समस्यामे
ओझराए लगलै- "चश्मा तँ लऽ अनलौं, आब घरमे
की कहबै?कतए सँ चश्मा अनलौं? रुपैया
कतएसँ अनलौं? के बना देलक?" आन-आन
सवाल-जवाब सभ ओकरा मोनमे अबै जाइ। रस्ता खत्म, घर आबि गेलै। खेलक-पिलक मुदा ओकर मोन तँ अही प्रश्नक उत्तर खोजैमे लागल रहै
की- "घरमे चश्मा की कहि कऽ देखेबै?"
समय बितलै, साँझ
पड़लै। संजय सेहो नव मोर्चा सम्हारैक किछु उपाय सोचलक।
संजयक
बाबुजी सेहो ड्यूटीसँ एलाह। नितकर्मसँ निवृत भेलाक बाद माँझ आँगनमे खाटपर बैसलाह।
संजयक माय आ छोट दुनु भाइ हुनके चारुकात बैसल। संजय सेहो अपन जेबीमे चश्मा रखने
ओइठाम बैसल मुदा बाहर निकालि कऽ देखेतै से हिम्मतक अभाव। आन-आन गप सभ होइत रहैक, तइ बिचमे
संजय बहुत आत्ममंथन आ आत्मदृढ़ताक बाद अपन सम्पूर्ण सहासकेँ जुटाबैत जेबीसँ चश्मा
निकालि बाबूजीकेँ देलकन्हि। बाबूजी चश्माकेँ हाथमे लैत- "की छै?" "चश्मा।"
संजय अस्थिरेसँ माथ झुकौने बाजल। आगू अपन सेफकेँ गरदनिसँ निचाँ घोंटैत बाजल-
"आइ फेरसँ स्कूलमे डॉक्टर आएल रहै। हमर चश्मा नै बनल तइ कारण बहुत बाजल, कहलक
पहिलेसँ दुगुना बेसी आँखि खराब भऽ गेल-ए। अंतमे
वएह डॉक्टर अपने लगसँ चश्मा देलक।" ई बात ओ एतेक फटाफट बाजल जेना कियो गोटा
ड्रामामे रटल-रटाएल शब्द फटाफट बाजि जाइए। हलाँकि ओ उपरोक्त सभ बात फुसिए बाजल, किए तँ
बच्चाक मोन अपने ओतेक कष्ट सहि चश्मा बनबेलक मुदा ओकरा सामने आनै लेल किछु नै किछु
तँ कहैए पड़तै। झूठो बाजि कऽ अपन आँखिक रक्षा केलक। जे काज ओकर माय-बाबूकेँ करबाक
चाहियैन्ह से काज ओ मासूम बच्चा अपने केलक। मुदा ई कोनो एतेक भारी झूठ नै भेलै जे
पकड़ल नै जाए। चश्माक खोलपर साफ-साफ दोकानक नाम पत्ता लिखल रहै, लक्ष्मी
ओप्टिकल, दोकान नम्बर फलाँ-फलाँ, चाँदनी चौक दिल्ली छह। आ ई कियो एक गोट
सामान्य बुद्धिक व्यक्ति जनै छै जे एक निजी दुकान मँगनीमे चश्माक वितरण किए करतै? कोनो
सरकारी या धर्मार्थ संस्थाक नाम होएतैक तँ कनी बिस्बासो कएल जा सकै छलै। मुदा ऐठाम
एहन कोनो बात नै। दोसर चश्मा बनेनाइ कोनो चुटकीक काज तँ नै छैक? नम्बरक
सीसाकेँ काटि-छाँटि कऽ,घसि कऽ फ्रेमक मुताबिक बनेनाइ, जे एक गोट वर्क-शॉपमे भऽ सकैत छै, नै कि
कोनो डॉक्टरक जेबीमे। परञ्च बाबूजीकेँ संजयक बातपर विश्वास भऽ गेलनि, सैदखन
पहिरै कऽ निर्देश दैत। बस! आगू कोनो बात-चित नै। कनीकाल लेल मानि लेल जाए, छह महिना
पहिले जखन संजय हुनका हाथमे चश्माक नम्बर देने रहनि तखन ओ कोनो कारणे चश्मा नै बना
पएलनि, मुदा आबो तँ सामने देख रहल छथिन जे
कतेक मोटका सीसाक चश्मा ओकर आँखिक ऊपर छै। आबो तँ अपन पहिलुक गलती सुधारि सकै
छलथि। कतौ कनी नीक डॉक्टरसँ ओकर आँखिक इलाज करा सकै छलथि। दिल्लीमे तँ एकसँ एक
पैघ-पैघ अस्पतालक लाइन लागल छै। कतऽ धिया-पुताक आँखिमे एकटा कीड़ा पड़ि जाइत छै तँ
ओकर माय-बापक आत्मा तर्पय लगै छै, आ कतए एक गोट माय-बापक बच्चाक आँखिक
ऊपर माइनस छहक चश्मा लागि गेलै आ धन-सन। आब संजय सैदखन आँखिसँ चश्मा लगोने रहए, स्कूल, हाट-बाजार, रस्ता-घाट
कतौ बिना चश्माक नै जाए। पहिले दु-चारि दिन किछु असुविधो भेलै मुदा बादमे अभ्यास
भऽ गेला पश्चात सभ ठीक। चौबीस घंटामे जेतबे काल रातिमे सुतल ततबे काल ओकर आँखिसँ
चश्मा निकलै, कहियो कऽ तँ चश्मे पहिरने सुतियो रहए।
संजयकेँ
चश्मा लेला पुरे दू वर्ष भऽ गेलै आ आइये ओकर दसम वर्गक परीक्षा परिणाम घोषित भेलैक
ओ नीक अंकसँ पास केलक। परीक्षा परिणाम जनला बाद ओकर मोन रिजल्टक चिंतासँ किछु
हल्लुक भेलैक, किछु शांतिसँ बैसल रहए की ओकर मोन रूपी
घोड़ा जीवनक सात-आठ वर्ष पाछू चलि गेलै। कोना-कोना ओकरा कष्टकारी माथ दर्द होइ, कोना
गामपर माथ दर्दसँ अंगनामे ओंघड़िया मारए आ कियो ओकरा देखनाहर नै। दिल्ली आएल मुदा
दिल्लीयोमे ई जानलेबा असहाय माथ दर्द कोनो कम नै, दिनसँ दिन बेसिए परेशान केलकै। कि
एकाएक ओकर मानसपटलपर कतौसँ अबाज एलै- "ई की? बहुतो
दिनसँ तँ माथ दुखेबे नै कएल-ए। कहिया सँ? दू वर्षसँ, हाँ -हाँ
दुए वर्षसँ, जहियासँ चश्मा लेलौंहँ तहिये सँ।
हाँ-हाँ जखनसँ चश्मा पहिरब शुरु कएलौंहँ तखने सँ ई असहाय जानलेबा माथ दर्द ठीक
अछि। ई दू वर्षमे एको बेर माथ दर्द नै भेल। तँ जे एतेक असहाय माथ दर्द सात-आठ वर्ष
वा ओहुसँ पहिलेसँ होइ छल से आँखिक कमजोरीक कारणे? हाँ ! शाइद -- शाइद कि पक्का? पक्का, हाँ! आँखिक कमजोरीक कारणे ओतेक माथ दर्द होइत छल।"
जान लेबा
माथ दर्द, ओकर सुमरण
मात्रसँ संजयक समुच्चा देहमे कपकपी भऽ गेलै। जेना-जेना आँखिक कमजोरी बढ़ल जाए
तेना-तेना ओकर माथक दर्द विकराल रूप धारण केने गेल रहै। मुदा कियो कोनो डॉक्टरसँ
देखाबए बला नै। ई बात सभ सुमैरते ओकर दुनु आँखिसँ नोरक धारा बहए लगलै। मुदा तैयो
ओकर सोचक विराम नै होइ छै, ओकर विचार रूपी घोड़ा लगातार अपन पथपर
सरपट दौड़ रहल छै- "आह! अगर सात-आठ वर्ष पहिले, कमसँ कम
दिल्लीयो एला बाद कोनो नीक डॉक्टरसँ हमर माथ दर्दक इलाज भेल रहितए तँ किएक ओ ओतेक
कष्ट आ पीड़ा सहय पड़ितए, आ किएक आइ एतेक मोट सीसाक चश्मा आँखिपर
पहिरए पड़ितए, जकर बिना कि एक तरहे आन्हरे छी। ई ककर
दोष? हमर? हमर समाजक? हमर
माय-बापक? कि हमर कपारक? यदि
एतबोपर हम अपने नै सचेत भेल रहितौं तँ आइ दसवीं पास करबाक जगह एक भयंकर अन्हारक
दुनियाँमे विलीन भऽ गेल रहितौं।"
संजयक
विचारक घोड़ा विराम लेलकै कि नै? मुदा समाजक सामने एकटा यक्ष प्रश्न
छोड़ि गेलै- माय-बापक कर्तव्य अपन संतानक प्रति की हेबाक चाही? भोजन, कपड़ा-लत्ता
आकि आगुओ किछु? आगू की-की ???


c: text/html

text:
दड़िभंगा/सहरसा: मिथिला मे चुनाव जाति पर लड़ल जाइत रहल अछि. एक ट्रेंड तैयार भ' गेल अछि. क्षेत्रीय दल हो वा राष्ट्रीय दल, सभ कें चुनाव हेतु जातिवाद केर हथकंडा सुभितगर लगैत छैक. एहनामे स्थानीय समस्या, जन सुविधा, विकास, शिक्षा आदि आवश्यक मुद्दा जेना बिला सन जाइत छै. यएह कारण रहल अछि जे मिथिला देशक अतिपछुआएल क्षेत्रमे शामिल अछि. पलायन त' जेना सहजकाज भ' गेल छै लोकक, तैं बेरोजगारी सेहो समस्या मे ने गिनल जाइ छै आ ने लोक तकर चिंतो करैए. भोट एलै कि जाति-पाति शुरू आ भांति-भांति केर प्रलोभन आ कुचक्र केर फुजल मैदान भेटि जाइ छै. मिथिला उपेक्षिते रहैत अछि.
एहना मे मंदे-मंदे सही पृथक राज्यक मांग सेहो बीच-बीच मे उठैत अछि. घोर निराशा मे लोक वा त' पलायन चुनैए वा काहि कटैए. एही सभ कें अपन प्राथमिकता मे गिनओबैत अखिल भारतीय मिथिला पार्टी सोझां अबैए.
विगत लोकसभा चुनाव मे मिथिलाक किछु सीट पर पार्टी उमेदवारो ठाढ़ कएलक. एबीएमपी कें जतेक भोट भेटलैक ताहि सं कोनो निर्णय पर पहुंचब जल्दीबाजी होयत मुदा एतेक निश्चित भ' गेलैक जे लोक पार्टीक उद्देश्य आ लक्ष्य मे रुचि ल' रहलए. सीमित संसाधन आ सीमित कार्यकर्ताक बल पर मिथिला भरि मे संगठन कें पसारब आ आगामी पंचायत चुनाव ओ विधानसभा चुनाव मे कूदब चुनौतीपूर्ण त' छै मुदा जनसमर्थनक संजीवनी एकरा बलिष्ठ क' रहल छै. पार्टीक राष्ट्रीय महासचिव रत्नेश्वर झा मिथिमीडिया संग बातचीत मे बतओलनि जे जाहि रूपेँ लोक पार्टी संग जुड़ै छथि, हमरा पूर्ण विश्वास अछि जे पार्टी आगामी चुनाव मे अपन जोरगर उपस्थिति देत आ मिथिला मे आन-आन पार्टीक जड़ि हिला देत. मिथिला-मैथिली-मैथिल प्राथमिकता अछि आ लोक पार्टी के विकल्प रूप मे ल' रहल छथि.
ज्ञात हो जे किछु दिन पहिनहि तिलिया देवी (विगत चुनाव मे आप उम्मेदवार) पार्टी सं जुड़लीह आ फेर रिटायर्ड जनरल परमेश्वर झा (विगत चुनाव मे आप उम्मेदवार) पार्टी ज्वाइन क' लेलनि. रत्नेश्वर झा कें जखन पूछल गेल जे आप पार्टी उम्मेदवार एक-एक क' मिथिला पार्टी ज्वाइन क' रहल अछि, ई केहन नीति अछि? ओ कहलनि जे मात्र आप नहि आन-आन पार्टी केर नेता लोकनि सेहो संपर्क मे छथि. जखन मिथिला लेल समर्पित पार्टी अछि त' फेर आन पार्टीक कोन काज? जखन लोक कें बुझल छै जे आन पार्टी ठकि रहल अछि, त' अखिल भारतीय मिथिला पार्टी विकल्प रूप मे सोझां अबैए.
पृथक राज्य कें अपन मुख्य एजेंडा मे शामिल करयवला आ मैथिली भाखा कें अधिकार दिअएबा हेतु तत्पर ई पार्टी कखनो विकास आ जन अधिकारक बात सेहो करैए. ई देखब शेष अछि जे जनता कतेक भरोस करैत अछि एहि पार्टी पर. (मिथिमीडिया डेस्क)
Tags: हालचाल : एहिपार

robotstxt: allowed

filter: keep


text:
संगीत : मैथिली संस्कृतिक एकटा अभिन्न अंग
संगीत मैथिल संस्कृतिक एकटा अभिन्न अंग मानल गेल अछि। प्राचीनकालहि सँ मिथिला में संगीतक पद्धति चलि आबि रहल अछि। १४हम शताब्दी में मिथिला में संगीत पर सिंह भूपाल “संगीत-रत्नाकर-व्याख्या” नामक ग्रंथ लिखने छलाह। १६हम शताब्दी में जगद्धर “संगीत सर्वश्व” नामक ग्रंथ लिखलन्हि आ ओकर तुरंत बाद खड़गराम आ कल्लीराम “लच्छिराघव” नामक ग्रंथक रचना कयलन्हि। लोचनक “राजतरंगिणी” त सर्वप्रसिद्ध अछिए जकर उल्लेख करबाक आवश्यकता नहिं अछि।
मिथिला में संगीतक प्रारंभ वैदिक गान सँ मानल जाईत अछि। गौतम, भृगु, विश्वामित्र, याज्ञवल्क्य आदिक आश्रम में वैदिक यज्ञ आ गान सदैव होईत रहैत छल आ ओ परंपरा मिथिला में सतत बनल रहल। जनक विदेहकेँ राजदरबार तँ सहजहि एकर आश्रय केन्द्र छल। वैदिक गान में ऋगवेदक मंत्रसमूह गाओल जाईत छल। सामवेदक गानक निर्माणमे मिथिलाक अपूर्व योगदान अछि। याज्ञवल्क्य संगीत विद्याकेँ मुक्तिमार्गक साधन मानैत छलाह – “वीणा वादन तत्वज्ञ: श्रुतिजातिविशारद:। तालज्ञश्चा प्रयासेन मुक्तिमार्गेनिगच्छति”। वैदिक गान में जकरा स्वरमंडल कहल गेल अछि ओहि समूहक सात स्वर केँ (स, री, ग, म, प, ध, नी) सप्तक कहल गेल अछि। संगीतक ई सात स्वर अपन-अपन स्थान पर निश्चित बनल अछि। एहि सात स्वरक फेर अलग-अलग समूह सेहो होइछ। १६हम-१७हम शताब्दी मे दामोदर मिश्र छ टा रागक स्थापना कयलन्हि। एक-एक रागक पाँच-पाँचटा रागिणी एवँ हुनक आठ-आठ पुत्र आ आठ-आठ पुत्रवधु। ओ राग के पुरुष आ रागिणीकेँ स्त्री मानलन्हि। भैरव, मालकोष, हिंडोल, दीपक, मेघ आ श्री- ई छ टा राग भेल। “गीत-गोविन्द” केँ प्रबंध काव्यक गानक रूप में मानल गेल अछि। “वाग्देवता चरित्रचित्रित चित्रसद्मा…..करोति जयदेव कवि प्रबंधम्”।
ओकर बाद एहि श्रेणी में विद्यापति ठाकुरक पद्मावली सेहो अबैत अछि। विद्यापति स्वयं एक संगीतकार छलाह। मिथिला में “नचारी” आ “लगनी” अखनहु प्रसिद्ध अछि। मिथिला में संगीतक प्रमुख केन्द्र रहल अछि दरभंगा। आइन-ए-अकबरी में विद्यापतिक नचारीक उल्लेख अछि आ संगहि ६ रागक ६-६ रागिणीक उल्लेख सेहो अछि। पचगछिया मिथिला संगीतक एकटा प्रधानकेन्द्र अद्यावधि मानल जाईत अछि। एहिठामक रायबहादुर लक्ष्मीनारायण सिंहक दरबार में माँगन खबास सन प्रसिद्ध गबैया रहैत छलाह।


text:
चेकोस्लोभाकिया
चेकोस्लोभाकिया (/ˌtʃɛkoʊsloʊˈvækiə, -kə-, -slə-, -ˈvɑː-/) मध्य युरोपमे अवस्थित एक देश होइत छल जे अक्टुबर १९१८ सँ १९९२ तक अस्तित्वमे रहल । द्वितीय विश्वयुद्धक दौरान सन् १९३९ सँ सन् १९४५ क एक अन्तरालमे एकरा जबरदस्ती जर्मनीमे विलय करि देल गेल याह लेल वास्तविकतामे ई देश ओ जमानामे अस्तित्वमे नै छल, हालांकि औपचारिक रूपसँ मित्रपक्ष शक्तिसभ तखनो एकरा मान्यता दैत रहल । सन् १९४५ मे सोभियत संघ एकर एक पूर्वी हिस्साकें चेकोस्लोभाकियासँ अलग करि अपन क्षेत्रक भाग बनाए लेलक । शीत युद्ध कालमे चेकोस्लोभाकिया पर साम्यवाद (कम्युनिस्ट) शासन रहल आ ई देश सोभियत संघके नेतृत्वमे गठित वारसा सन्धिके मित्रपक्षमे शामिल छल । सोभियत संघक अलगावक बाद सन् १९९० मे एतौ साम्यवाद खत्म भऽ गेल ।


text:
सरकार एहि सर्वे केर माध्यम सँ इयो बुझबाक कोशिश करात कि राज्य केँ कुन - कुन क्षेत्र मे' एहि लेल विशेष जनजागरण चलाओल जे रहल अछि। राज्य समाज कल्याण विभाग केर एक अधिकारी के मुताबिक इ सर्वे 4 अक्टूबर सँ शुरू भ' चुकल अछि।
पूरा राज्य क' पांच भाग म' बांटी केँ सर्वे कायल जे रहल अछि, जाहिमें पूर्वी, पश्चिमी, उत्तरी, दक्षिणी आर राज्य केँ मध्यक्षेत्र शामिल अछि। महिला विकास निगम केर परियोजना अधिकारी मुकेश सिन्हा कहला कि एहि सर्वे केर माध्यम सँ इ पता लगाओल जे रहल अछि कि शराबबंदी केँ बाद बिहार के सामाजिक माहौल म' कुन तरहे आर कतेक परिवर्तन आयल अछि।
सर्वे केँ रिपोर्ट एहि बरखक अंत तक सरकार क' सौपल जायत। अधिकारि सभक मानी तेँ सरकार सर्वे रिपोर्ट के हिसाब सँ प्रभावित क्षेत्र म' विशेष अभियान चलाओत। समस्या के अनुसार महिला सशक्तीकरण केर योजना सेहो चलाओल जायत।


text:
नई दिल्ली। 13 फरवरी। यूपीए सरकार मे वित्त मंत्री रहल पी.चिदंबरम नोटबंदी क' 2016 के सभसँ पैघ घोटाला करार दैत कहलैन कि नोटबंदी के कारण GDP क' 1.5 लाख करोड़ टाका केर नुकसान भेल अछि। नोटबंदी के कारण 2016-17 मे देशक आर्थिक वृद्धि दर 6-6.5 प्रतिशत रहबाक अनुमान छल जे कि सीएसओ व आरबीआई के पूर्वानुमान से बहुत कम अछि।केंद्रीय सांख्यिकी संगठन (सीएसओ) 2016-17 मे वृद्धि दर 7.1 प्रतिशत आ रिजर्व बैंक 6.9 प्रतिशत रहबाक अनुमान लगौलन्हि अछि।
चिदंबरम एक कार्यक्रम के दौरान कहलैन कि हमरा ई अनुमान लगबैत दुःख भ' रहल अछि कि 2016-17 मे वृद्धि दर 6 से 6.5 प्रतिशत के बीच रहत, जे कि पूर्वक अनुमान से ठीक एक प्रतिशत कम अछि। ऐहिक मतलब अछि जीडीपी पर 1.5 लाख करोड़ टाकाक चोट। इस बरख जीडीपी 150 लाख करोड़ टाका अछि एहिमे एक प्रतिशत चोट केर मतलब अछि 1.5 लाख करोड़ टाकाक नुकसान। प्रधानमंत्री नरेंद्र मोदीक नाम बिना लेना पूर्व वित्त मंत्री पी.चिदंबरम कहलैन कि किनको दिमाग मे विचार आयल आर ओ टेलीविजन पर नोटबंदीक घोषणा क' देलैन्ह जाहिसे (जीडीपी के) 1.5 लाख करोड़ टाकाक चोट पहुँचल अछि।


text:
केंद्रीय प्रत्यक्ष कर बोर्ड (सीबीडीटी) एहि फैसला के मंजूरी देलन्हि अछि। ई डेग सरकारक ओहि फैसला केर बाद उठाओल गेल अछि जाहिके तहत कहल गेल छल कि दस लाख टाका से बेसी सालाना आय बला करदाता सभ के सब्सिडी बला गैस नहि भेटत। एक वरिष्ठ अधिकारी केर कहब अछि कि पेट्रोलियम मंत्रालय क' ई डेटा भेटला से 10 लाख टाका सालाना आय बला टैक्सपेयर्स क' गैस सब्सिडी भेटब अपने आप बंद भ' जायत। हालांकि, किछ लोग पहिने से अप्पन इच्छा अनुसार सब्सिडी छोईड़ देलन्हि अछि। लेकिन एखनहुँ कैको लोग एहेन छैथ, जे सभ एखन धरी सब्सिडी नहि छोड़ने छैथ। एहिलेल आब सरकार खुद जांच करे चाहैत अछि। एक उच्च अधिकारी केर मुताबिक़ जल्दे ई प्रक्रिया शुरू भ' जायत।
मौजूदा समय मे प्रति परिवार 14.2 किलोग्राम के 12 सिलेंडर हर बरख देल जायत अछि। नव एलपीजी कनेक्शन पर सब्सिडी लेबाक लेल उपभोक्ता सभ क' खुद घोषणा करि बतबे परतैन्ह कि हुनकर वार्षिक आमदनी 10 लाख टाका से कम अछि।


text:
हे जनकात्मज जगतजननी वैदेहीक मानद सुपुत्र मैथिल गण, यथार्थ कें स्वीकार करबाक सदाशयता राखू.
सत्य कठोर छै मुदा ओकर वास्तविकता कें उपेक्षा करब असंभव.
भारतीय उपमहाद्वीप मे मैथिल निःसंदेह बहुतो अन्य प्रजाति सं विज्ञ, आचरणशील, सुव्यवहारिक, सुदक्ष, कर्तव्यनिष्ठ आ मिलनसार प्राणी छथि.
एक समय मिथिला धन-धान्य सं परिपूर्ण नगरी रहल.
समयक संग प्राकृतिक आपदा, विपदा आ स्थानीय संकीर्णताक वशीभूत भ' मैथिल आ मिथिलाक गौरव क्षुण होइत गेल आ आइ परिस्थिति ई जे बिना पलायन केने मैथिलक घर मे चूल्हा पजरब कठिन. खेती-बाड़ी उपटि गेल. जीवन लेल आवश्यक न्यूनतम सुविधा सेहो मिथिला मे भेटब कठिन.
एहन विषम परिस्थिति मे जीवनयापनक बाध्यता मैथिल कें कीर्तनिया बना देलक. जकरा सं पेट भरैक आ उपहार भेटैक सैह सर्वेसर्वा. ओकर प्रशस्ति गान मैथिल कें विशेष गुण. सच्चाइ सं आँखि हटा झूठ, कपोलकल्पित आ अविश्वसनीय काव्यात्मक अभिव्यक्ति मे मैथिल निपुण.
देशक अन्य प्रांत मे परजीवी भ' मैथिल समाज कोनहुना अपन जीवन बिता रहल छथि.
विगत किछु वर्ष सं मैथिल एक विशेष राजनीतिक दर्शनक अंधभक्त भेल छथि. हज़ारो मैथिल बटुक आईटी सेल मे नौकरी पाबि अपन क्षुद्रताक परिचय द' रहल छथि.
मैथिल आ मिथिला लेल कोनो चिंतन नै छै आ जे छै से चंदाजीवी सबहक उपक्रम मात्र. मिथिला सं दूर मिथिला राज्यक आधार बनाबए बला ई बयानवीर सब कें जमीनी सच्चाइ केर भान तक नै. खाली कोनो घटना भेने कूदब-फानब आ अबोध लोक कें उकसा क' मारिपीटि करायब हिनकर सबहक लक्ष्य.
एखन धरि मिथिलाक वास्तविक परिस्थिति पर कोनो संकलन नै छै जाहि सं पता चलै जे मिथिलाक इतिहास की छै, ऐतिहासिक संदर्भ की छै, प्राकृतिक संसाधन की छै आ उन्नति करबाक लेल आवश्यक आधारभूत संरचना कोना विकसित हेतै?
केओ कनेक मैथिल या मिथिला लेल विद्रूप कहलक नै कि ढोल-पीपही ल' सब तमाशा ठाढ़ क' देत. वास्तविकता सं लोक कें भटकेबाक प्रयास शुरू होएत.
एखन किछु दिन सं मैथिल महंत सब केजरीवाल कें एहि बयान पर लतियाबए मे लागल छथि, जाहि मे ओ दिल्लीक अस्पताल सुविधा आदि लेल बाहर सं लोक कें आबि लाभान्वित होएबाक बात केने छथि. एहि मे ओ बिहार लोकक नाम धरि लेने छथि. बिना पूरा वक्तव्य सुनने सियार जकां हुआं-हुआं करबाक प्रवृति देखि अकचकित छी.
यौ एतबे लाज अछि त' मिथिला मे स्कूल, अस्पताल, कॉलेज आ अन्य संसाधन लेल निरंतर संघर्ष करू ने! खाली लोकक पैर पकड़ि अपन काज निकालने समाज सेवा नै होइ छै.
मंदिर पर त' खूब बोली निकलैत अछि, जकरा सं आम आदमीक जीवन मे कोनो परिवर्तन संभव नै. खाली गोटेक समूह कें फ़ोकट मे ऐय्याशीक संसाधन उपलब्ध हेतै. क'ल-कारखाना, सड़क, निकासी व्यवस्था, पर्यावरण आ अन्य जरूरी चीज़क चिंता के' करतै?


text:
पाण्डुरङ्ग वामन काणे
पाण्डुरङ्ग वामन काणे (७ मई १८८०, दापोली, रत्नागिरि - १९७२) संस्कृतक एक विद्वान् आ प्राच्यविद्याविशारद छल। हुनका सन् १९६३ मे भारत रत्नसँ सम्मानित कएल गेल छल।
काणे अपन विद्यार्थी जीवन के दौरान संस्कृतमे नैपुण्य एवं विशेषताक लेल सात स्वर्णपदक प्राप्त केलक आ संस्कृत मे एम.एस. क परीक्षा उत्तीर्ण केलक। पश्चात् बम्बई विश्वविद्यालय सँ एल.एल.एम. क उपाधि प्राप्त केलक। एही विश्वविद्यालय आगा जाके उनका साहित्य मे सम्मानित डाक्टर (डी. लिट्.) क उपाधि देलक। भारत सरकार क तरफसँ उनका महामहोपाध्याय क उपाधिसँ विभूषित कएल गेल। उत्तररामचरित (1913 ई.), कादम्बरी (2 भाग, 1911 तथा 1918), हर्षचरित (2 भाग, 1918 तथा 1921), हिन्दुसभक रीतिरिवाज तथा आधुनिक विधि (3 भाग, 1944), संस्कृत काव्यशास्त्र क इतिहास (1951) तथा धर्मशास्त्र क इतिहास (4 भाग, 1930-1953 ई.) इत्यादि उनकर अंग्रेजी मे लिखित कृतिसभ छी।
डा॰ काणे अपन लम्बा जीवनकाल मे समय-समय मे उच्च न्यायालय, बम्बई मे अधिवक्ता, सर्वोच्च न्यायालय, दिल्ली मे वरिष्ठ अधिवक्ता, एलफिन्स्टन कलेज, बम्बई मे संस्कृत विभाग के प्राचार्य, बम्बई विश्वविद्यालय के उपकुलपति, रोयल एशियाटिक सोसाइटी (बम्बई शाखा) के फेलो तथा उपाध्यक्ष, लंदन स्कूल अफ ओरयिंटल एंड अफ्रिकन स्टडीज के फेलो, रार्ष्टीय शोध प्राध्यापक तथा सन् 1953 सँ 1949 तक राज्यसभा के मनोनीत सदस्य रहल। पेरिस, इस्तंबूल तथा कैंब्रिज मे आयोजित प्राच्यविज्ञ सम्मेलनसभ मे ओ भारत क प्रतिनिधित्व केलक। भण्डारकर ओरएन्टल रिसर्च इन्स्टिट्यूट, पुनासँ सेहोओ बहुत समयधरि संबद्ध रहल।
सन्दर्भ सामग्रीसभ[सम्पादन करी]
- ↑ "RAJYA SABHA MEMBERS BIOGRAPHICAL SKETCHES 1952 - 2003", Rajya Sabha Secretariat, अन्तिम पहुँच ३० सितम्बर २०१५।
बाह्य जडीसभ[सम्पादन करी]
- भारत रत्न डाक्टर पाण्डुरङ्ग वामन काणे (ज्ञानघर)


text:
गेलु
गेलु नेपालक मध्यमाञ्चल विकास क्षेत्रक, जनकपुर अञ्चलम अवस्थित एकटा दुर्गम रामेछाप जिलाम अवस्थित एकटा गाउँ विकास समिति छी।[२]
जनसंख्या[सम्पादन करी]
नेपालक राष्ट्रिय जनगणना वि.सं. २०६८ अनुसार गेलु गाउँ विकास समितिक कूल जनसंख्या ५६५२ जन मध्ये पुरुषक संख्या २४२८ आर महिला ३२२४ रहल अछि। जाहिमे घरमुलीके संख्या १२६७ अछि।
बाह्य जडीसभ[सम्पादन करी]
सन्दर्भ सामग्रीसभ[सम्पादन करी]
- ↑ "नेपालको राष्ट्रिय जनगणना २०६८ (गाविस तह)", नेपाल सरकार, राष्ट्रिय योजना आयोग, नवम्बर २०१२।
- ↑ .gov.np/ne-vdc-information/ "रामेछाप जिलाक गाविससभ", नेपाल सरकार, सङ्घीय मामिला तथा स्थानीय विकास मन्त्रालय, नवम्बर २०१५।


text:
अहां सभ के अपन ब्लॉग हेलो मिथिला फेसबुक आओर ट्विटर सं सेहो जुड़ल अछि. दुनू सं जुड़ला के ई फायदा अछि जे हेलो मिथिला पर जे कोनो खबर आ लेख आबैत अछि ओ तुरंत फेसबुक आओर ट्विटर पर आबि जाएत अछि अपने-आप. रेल बजट आओर कर्नाटक मे बिहारी छात्र के संग मारि-पीट पर हमर लेख रेल बजट: बिहार के उपेक्षा... जोर के झटका धीरे सं आओर देश मे ई कि भ रहल अछि.... के अपन एकटा बिहारी भाई सेहो पढलखिन्ह. ओ बिहारी भाई दिल्ली मे एकटा न्यूज़ चैनल मे छथिन्ह. अंग्रेजी स्कूल सं आओर जेएनयू सं पढ़ल छथिन्ह. बुद्दिजीवी... विद्वान लोक सभ के संग स रहय छथिन्ह. मिथिला... बिहार सं काफी ऊपर ऊठि चुकल छथिन्ह. हमर लेख पर हुनकर कहनाय छनि जे अहां सभ ई कि करि रहल छी. क्षेत्रीयता के बढा़वा द रहल छी. देश मे द्वेष बढ़ा रहल छी. मिथिला... बिहार सं ऊपर उठि क सोचु. देश के बारे मे सोचु. ई सभ कि बकवास अछि.
हुनका हमर कहनाय अछि जे कि बिहार देश मे नहि अछि जे बिहार के विकास के सोचनाय बेजाय भs गेल... अगर हम क्षेत्रीयता के बढ़ावा दैत छी त ममता जी कि करि रहल छथिन्ह... प्रणब दा कि करलाह... महाराष्ट्र मे कांग्रेस के सरकार के समर्थन सं राज ठाकरे कि करलाह... कर्नाटक मे बिहारी छात्र किएक पिटाएल ? देश मे पचीस टा राज्य अछि त कि रेल बजट मे आधा सं अधिक आवंटन बंगाल के लेल नीक बात अछि ? बिहार सं रेल गुजरत मुदा रुकत नहि. एकरा कि कहबय ? असम सं फेर बिहारी लोक के भगाएल जा रहल अछि. किएक ? बिहार ( झारखंड सहित ) खनिज सम्पदा सं ओतेक धनी मुदा एकर जतेक ऑफिस आओर अफसर बनल सभ बिहार के बाहर आओर बिहार के बाहर सं. बिहार मे आई एतेक बेरोजगारी किएक अछि ? कि कहिओ सोचय के कोशिश कएलौं? आजादी के 62 साल बादहुं बिहार ओतेक किएक पिछलड़ अछि? नहि बिजली... नहि सड़क... नहि सिंचाई... आओर नहि पिबय लेल पानि? पानि मिलत मुदा ओ बाढ़ि के. स्कूल-कॉलेज मे पढ़ाई के हाल सेहो खराब. उच्च स्तर के मेडिकल... आईआईएम...आईआईएमसी... आईआईटी... आईटी... जेएनयू जैसन संस्थान बिहार मे आजादी के 50- 55 साल धरि किएक नहि खोलल गेल. आब जा कs आईआईटी खोलल गेल अछि. ओतेक असुविधा के बावजूद बिहारी छात्र के बेहतर प्रदर्शन. ई त मेहनत... प्रतिभा के बलेs पर अछि न. बिहार मे नौकरी नहि मिलला पर बाहर ... दोसर राज्य जाए छथिन्ह... जे कि देशे मे अछि. ओहिठाम बाहरी कहि कs मारि-पीट कएल जाएत अछि. एकरा अहां कि कहबय राष्ट्रीयता. मुख्यमंत्री नीतीश कुमार जी त एकर विरोध करैत कहबो कएलखिन्ह जे अगर चांदो ( चंद्रमा ) पर सेहो कोनो प्रतियोगिता परीक्षा होएत त ओहि मे बिहारी छात्र आगां रहत. ई कोनो घमंड नहि... वास्तविकता अछि. जखन बिहारी छात्र अपन प्रतिभा के बल पर दोसर के पाछा छोड़ि दै छथिन्ह त अहां ओकरा क्षेत्रीयता कहैत छी.
अगर देश भर मे बिहारी लोक के खिलाफ... बिहारी हित के खिलाफ होए वाला बात के हमर विरोध करनाय अहां के क्षेत्रीयता के बढ़ावा दै वाला कदम बुझाएत अछि त ईहे सही. मुदा अहां ककरो राष्ट्रीयता पर कोनो शक नहि कs सकय छी. जखन मिथिला के बात होएत अछि तखन हम मैथिल छी... जखन बिहार के विकास- हित के बाद होएत अछि... बिहार के दबाएल जाएत अछि त ओकर खिलाफ आवाज उठाबय लेल बिहारी छी. अगर देश के एकता-संप्रभुता पर कोनो आंच आएत तखन हम एकटा भारतीय छी... आखिर कि मिथिला... बिहार के विकास भेने बिना देश के विकास संभव अछि? कि मिथिला ... बिहार के पाछा छोड़ि देश आगां बढ़ि सकैत अछि ?
जखन हम मातृभाषा के बात करय छी त मैथिली मे करय छी... मातृभूमि के लेल बात करय छी त हिंदी के बात करय छी... आओर जखन अंग्रेजी मे गप करय छी तखन अपना के एकटा विश्वबंधुत्व सं जुड़ल पाबैत छी... तखन पूरा दुनिया एकटा आंगन-परिवार जका लगैत अछि. फेर एहि मे क्षेत्रीयता के कोनो बाते नहि आबैत अछि.
आब देखिऔ कोसी मे आएल बाढ़ि के प्रधानमंत्री आओर सोनिया गांधी राष्ट्रीय आपदा बतएलखिन्ह. मुदा मदद देबय मे हाथ खींच लेलखिन्ह. हम बंगाल मे आएल अएला के मदद के खिलाफ नहि छी. मुदा कोसी के लोक के पुनर्वास के लेल कि किछ देबय के जरूरत नहि छलनि प्रणब दा के ? हम श्रीलंका के पीड़ित के मदद के विरोध मे नहि छी मुदा कोसी बाढ़ि सं बेघर लोक के सेहो त किछ सुधि लिऔ.
पचीस राज्य के लेल आएल रेल बजट मे 12 टा नॉनस्टॉप गाड़ी आएल मुदा चारि टा बंगाल चलि गेल... बिहार के एकोटा नहि. 50 टा विश्वस्तरीय स्टेशन मे बिहारक राजधानी पटना तक शामिल नहि अछि . एकरा अहां कि कहबय ? देश मे सभ सं बेसि भीड़ कोन ठाम के ट्रेन मे रहैत अछि ? भीड़ बेसि रहैत अछि एकर मतलब ट्रेन कम अछि. ओकरा बढ़ाबय के जरूरत छल कि नहि? अहां ओहि राज्य के लेल कि कएलहुं. पैसेंजर ट्रेन आओर एकटा जनशताब्दी के झुनझुना थमा देलहुं.
अहां एकटा परिवार जका देश के मुखिया छी त अहां के परिवार.. देश के हर सदस्य... हर राज्य पर बराबर के ध्यान देबय पड़त... हर राज्य के विकास के लेल एक समान काज करय पड़त. अगर कोनो बेसि पिछडल अछि त ओकरा बराबर स्तर पर लाबय के काज करय पड़त मुदा अहां त जे बेसि आगु अछि ओकरा आओर आगां करि रहल छी. जे पिछड़ल अछि ओकरा आओर पाछा धकेल रहल छी. कि देश के प्रतिनिधि सभ के ईहे काज अछि ? ई भेदभाव नहि अछि?. कि एकर खिलाफ आवाज उठानाय क्षेत्रीयता अछि? कि बिहार के विकास नहि होबाक चाही ? आओक कहिआ तक पिछड़ल रहत बिहार ? कि बिहार के लोक आबहुं जागताह कि नहि ? कि अखनो सुतले रहताह ?


text:
अगरतला
अगरतला /əɡərtəˈl[invalid input: 'ah']/ (बङ्गाली: আগরতলা Agortola) भारतक त्रिपुरा राज्यक राजधानी आ सभसँ पैग शहर छी । ई उत्तर-पूर्व भारतक गुवाहाटी शहरक बाद सभसँ पैग नगर क्षेत्र आ सभसँ बेसी जनसङ्ख्या भेल नगर छी । ई शहर त्रिपुराक सरकारी सिट छी । अगरतला भारतके सभसँ तेजीसँ आगा बढि रहल शहर छी ।
अगरतला दुई शब्द अगर जकर अर्थ एक प्रकारक मूल्यवान सुगन्धित गाछ होइत अछि आ + उपसर्ग तला, एक गोदाम घर सँ बनल अछि । अगरतला नगर परिषद ई शहरके शासित करैत अछि । अगरतला हरोआ नदीके किनारमे अवस्थित अछि आ एतयसँ बंगलादेशक सिमाना मात्र २ किमी दुर अछि । अगरतला भारतक मुम्बई आ चेन्नईक बाद तेसर अन्तर्राष्ट्रिय इन्टरनेट गेटवे छी ।[५]
एतय मुख्यत: बङ्गाली भाषा बोलल जाइत अछि । अगरतलाक ह्याण्डलुम बुनाई एतयक मुख्य उद्योग छी । अगरतलाक आधासँ बेसी भाग जङ्गलसँ घेरल अछि, जे प्रकृति-प्रेमी पर्यटकसभके आकर्षित करैत अछि । अगरतला नगर परिषदक सम्पूर्ण क्षेत्रफल ७६.५०४ वर्ग किमी आ सन् २०१३ मे पुनार्निर्मित अगरतला नगर परिषदक जनसङ्ख्या ४,३८,४०८ रहल अछि ।[४] सन् २०११ के भारतक जनगणना अनुसार अगरतलाक साक्षरता दर ९३.८८ अछि जे भारतक साक्षरता दरसँ बेसी अछि ।[६] सन् २०१५ के नगर जनगणना अनुसार अगरतलाक जनसङ्ख्या ५,२२.६१३ अछि ।[७]
इतिहास[सम्पादन करी]
त्रिपुरा राज्यक स्थापना १४अम शताब्दीमे माणिक्य नामक भारतीय-मङ्गोलियन आदिवासी मुखियाद्वारा भेल छल, जे हिन्दू धर्म अपनेनाए छल । सन् १८०८ मे एकरा ब्रिटिश साम्राज्य जित लेलक आ ई एक स्व-शासित शाही राज्य बनि गेल ।[८] त्रिपुराक राजधानी अगरतलाक स्थापना सन् १८५० मे महाराज राधा कृष्ण किशोर माणिक्य बहादुरद्वारा कएल गेल छल । सन् १९५६ मे ई गणतन्त्र भारतमे शामिल भऽ गेल आ सन् १९७२ मे एकरा राज्यक दर्जा प्राप्त भेल ।
पर्यटन स्थल[सम्पादन करी]
पर्यटनक दृष्टिसँ ई एक एहन शहर छी, एतय मनोरञ्जनक तमाम साधन अछि, साहसिक कर्तबक लेल बहुतेक विकल्पसभ ई शहरमे उपलब्ध अछि आ सांस्कृतिक रूपसँ सेहो ई शहर बेहद समृद्ध अछि । एहि वाहेक एतय पावोल जाइवला अलग-अलग प्रकारक जीव-जन्तु आ गाछवृक्ष अगरतला पर्यटनक आओरो रोचक बनाए देनए अछि । अगरतला ओ समय प्रकाशमे आएल जब माणिक्य वंश एकर अपन राजधानी बनेलक । १९अम शताब्दीमे कुकीक लगातार हमललासँ परेशान भऽ महाराज कृष्ण माणिक्य उत्तरी त्रिपुराक उदयपुर स्थित रङ्गामाटीसँ अपन राजधानीके अगरतला स्थानान्तरित करि देलक । राजधानी परिवर्तन करैक एक अओरो कारण ई छल कि महाराज अपन साम्राज्य आ पड़ोसमे स्थित ब्रिटिश बंगलादेशक साथ सम्पर्क बनाबै लेल चाहैत छल । आई अगरतला जे रूपमे स्थापित अछि, दरअसल एकर परिकल्पना सन् १९४० मे महाराज बीर बिक्रम किशोर माणिक्य बहादुर केनए छल । ओ ओहि समय सड़क, बजारक भवन आ नगरनिगमक योजना बनेनाए छल । हुनकर याह योगदानके देखैत आई अगरतलाके बीर बिक्रम सिंह माणिक्य बहादुरक शहर सेहो कहल जाइत अछि । शाही राजधानी आ बंग्लादेशसँ नजदीकी होमएक कारण अतीतमे बहुतेक पैग नामचीन हस्तिसभ अगरतलाक भ्रमण केनए अछि । रविन्द्रनाथ टैगोर बहुतेक बेर अगरतला आएल छल ।
अगरतलामे रहल किछ पर्यटन स्थलसभ निम्न अछि:
उज्जयन्ता दरबार[सम्पादन करी]
सन् १९०१ मे निर्मित उज्जयन्ता दरबार, अगरतलाक मुख्य स्मारक छी जे मुगल-युरोपेली मिश्रित शैलीमे निर्मित अछि । ८०० एकड़मे फैलल ई विशाल परिसर आब राज्यक विधान सभाक रूपमे प्रयुक्त होइत अछि । ई परिसरमे बगैंचा आ मानव-निर्मित ताल अछि । आमतौर पर एकरा जनताक लेल नै खोलल जाइत अछि मुदा यदि अहाँ साँझ ३ सँ ४ बजेके बीच मुख्यद्वार पर जाए तँ अहँ एतयसँ प्रवेशक लेल प्रवेश-पास प्राप्त करि सकैत छी ।
नीर महल[सम्पादन करी]
सन्दर्भ सामग्रीसभ[सम्पादन करी]
- ↑ tripurainfo.com/info/ArchiveDet.aspx?WhatId=15446 Municipal Census 2015
- ↑ "Agartala Municipal Corporation", Agartalacity.tripura.gov.in\accessdate=2015-05-07।
- ↑ http://agartalacity.tripura.gov.in/
- ↑ ४.० ४.१ "The first news, views & information website of TRIPURA", Tripurainfo, अन्तिम पहुँच २०१३-१२-२०।
- ↑ "Agartala becomes India's third int'l internet gateway"।
- ↑ "Agartala City Population Census 2011 | Tripura", Census2011.co.in, अन्तिम पहुँच २०१३-१२-२०।
- ↑ tripurainfo.com/info/ArchiveDet.aspx?WhatId=15446 Notification for delimitation of civic wards issued, tripurainfo.com
- ↑ http://iloveindia.com/travel/agartala/history-of-agartala
बाह्य जडीसभ[सम्पादन करी]
- अगरतला नगर परिषद
- अगरतला विकिभोएज सँ यात्रा सहयोगी


text:
भ्रष्टचार मुक्तसे नमूना गाउँपालिका बनैनासम
पहुरा समाचारदाता
हसुलिया, २२ वैशाख । कैलारी काँग्रेससे पाँच बरसे रणनीति ओ प्रतिवद्धतासहित चुनावी अभियान तिब्र बनैले बा ।
कैलारी गाउँपालिका नेपाली काँग्रेस तरफसे अध्यक्ष पदके उम्मेदवार राजसमझ चौधरी अपन प्रतिवद्धता पत्रमे भ्रष्टाचार मुक्त बनैनासे भौतिक रुपमे नमूना गाउँपालिका बनैनासम रहल बटैले बटै । २०७४ सालके निर्वाचनमे झिनो मतान्तरसे पराजय भोगल उहाँ पाँच बरससम जनताके मर्म बुझे घरदैलो पुगलपाछे मतदाताके चाहना अनुससार अशौफे प्रतिस्पर्धामे उटरल राजसमझ बटैलै । उहाँ कहलै, गाउँपालिका कागजमे उत्कृष्ट बनगिल कहटी नाक फुलैनासेफे भौतिक, सामाजिक, आर्थिक ओ सामाजिक रुपमे बास्तविक नमूना बनाके डेखैम ।
कैलारी काँग्रेसके प्रतिवद्धतापत्रमे का का समटेल बा टेः
आदरणीय डाईबाबा, डिडीबहिनीया ओ डाडुभैयाहुक्रे
हार्दिक जय नेपाल तथा नमस्कार ।
लौवा वर्ष २०७९ के आगमनसंगे वैशाख ३० गते सम्पन्न हुई जैटी रहल स्थानीय तहके निर्वाचनमे कैलारी गाउँपालिकामे नेपाली काँग्रेसके ओरसे अध्यक्ष, उपाध्यक्ष ओ ९ वडामे वडाध्यक्ष ओ सदस्य पदमे उम्मेदवारके रूपमे समृद्ध कैलारी गाउँपालिकाके आधार, स्वरोजगार एवं पूर्वाधारके योजना बोक्के यहाँहुकनके स्नेह, आशीर्वाद ओ अमूल्य मतके विनम्र अपेक्षासहित यहाँंहुकनके घरदैलोमे ठरहयाइल बटी । यी महत्वपूर्ण घडीमे नेपाली जनताके मुक्ति स्वतन्त्रता, न्याय ओ लोकतन्त्रके रक्षा तथा जनताके उन्नती ओ विकासके लाग हुइल सक्कु आन्दोलन ओ संघर्षमे अपन जीवनके उत्सर्ग कैना समस्त सहिदहुकनहे हृदयसे स्मरण करटी, स्थानीय तहके निर्वाचनमे उत्साह पूर्वक सहभागी हुके मतदान कैना कैलारी गाउँपालिकावासी आमाबुबा, डिडीबहिनीया ओ डाडुभैयामे हार्दिक अपिल करटी ।
आत्मासात, प्रण ओ आहवान
आत्मसातः कैलारीगाउँपालिका सक्कु जनताके विकासप्रतिके तीव्र भावना ओ समृद्ध कैलारी गाउँपालिकाके आधार, स्वरोजगार एवं पूर्वाधार ओ जनताके गुणस्तरीय जीवनके परिकल्पनाहे आत्मसात करटी ।
प्रणः हम्रे भ्रष्टाचार नइकैबी ओ करेफे नइडेबी । गाउँपालिकावासीके सेवासुविधा, विकास ओ समृद्धिके लाग अहोरात्र खटना प्रणफे करटी ।
अठोटः समृद्ध कैलारी गाउँपालिकाके आधार, स्वरोजगार एवं पूर्वाधार ओ विकासप्रतिके आकांक्षाहे अनवरतरूपमे पूरा कैना कैलारी गाउँपालिकावासीके स्नेह ओ समर्थनके अपेक्षाके साथ कैलारी गाउँपालिकाहे शिक्षा, स्वास्थ्य, भौतिक विकासके साथैे मानव संसाधनके यथोचित विकास करके नागरिकहे गुणस्तरीय जीवनयापन कैना योग्य तुल्यइना अठोट करटी ।
आह्वानः नेपाली काँग्रेसके ओरसे कैलारी गाउँपालिकामे अध्यक्ष, उपाध्यक्ष ओ ९ वडामे वडाध्यक्ष ओ सदस्य पदमे उम्मेदवारी रहल बा । हम्रे सक्कुहुनके संकल्प कैलारी गाउँपालिकावासीके जीवनमे गुणात्मक परिवर्तन नन्ना अठोटसहितके समुन्नत ओ समृद्ध कैलारी गाउँपालिका बनैना नेपाली काँग्रेसके ओरसे मतदानमे उत्साह पूर्वक सहभागी हुइना आह्वान करटी सक्कु डाईबाबा, डिडीबहिनीया, डाडुभैयामे हार्दिक अपिल करटी ।
हमार प्रमुख प्रतिवद्धताः
पूवार्धार विकास
१. गाउँपालिकाभिटरके धुले सडकमे ग्राभेलिङ कैना, वडाभिटरके मूल सडकहे प्राथमिकताके आधारमे ढल निकाससहितके सडक कालोपत्रे कैना ।
२. शिक्षाके विकासके लाग कैलारी गाउँपालिकामे बहुमुखी क्याम्पसके स्थापना कैना पहल कैना ।
३. प्राविधिक शिक्षाके लाग गाउँपालिकासे संचालन कैना करके कृषि, इन्जिनियरिङ्ग, होटल म्यानेजमेन्ट ओ वनविज्ञान बहुप्राविधिक शिक्षालय संचालन कैजाई । साथे बहुप्राविधिक शिक्षा तथा व्यावसायिक तालिम केन्द्रके स्वीकृतमे संचालनमे रहल सामुदायिक विद्यालयहे थप सुविधा प्रदान करजाई ।
४. स्वास्थ्य सेवाके लाग १५ शैयाके विशेषज्ञ सहितके गाउँपालिकाके मुख्य अस्पताल रहना करके अस्पताल स्थापना कैजाई ।
५. सुर्मीनाला–बढैपुर सडकखण्ड कालोपत्रेके लाग संघीय ओ प्रदेश सरकारसंग विशेष प्राथमिकताके साथ पहल कैना ।
६. गाउँपालिका भिटरके सक्कु वडामे ओभरहेड ट्याङ्की निर्माण करके ३ वर्षभिटर एक घर एक धारा व्यवस्था कैना ।
७. खानेपानीके ट्याङ्की निर्माण हुइल वडामे पाईपलाइन विस्तार करके १ वर्षभिटर घरघरमे शुद्ध खानेपानी वितरण कैना ।
८. निर्वाचित हुइल ६ महिनाभिटर गाउँपालिकाके अपने बारुण यन्त्र (दमकल)के व्यवस्था कैना ।
९. प्रत्येक वडामे अक्सिजनसहितके एक÷एक ठो एम्बुलेन्सके व्यवस्था करजाई ।
१०. विसनपुर–मन्झरा जोरना कटैनी लडियामे पक्की पुलके निर्माणके लाग पहल कैना ।
११. हौसलपुर, शिवरत्नपुर, मोहनपुरमे आवतजावतके लाग मोहना लडियामे झोलुङ्गे पुल निर्माणके लाग तत्काल पहल कैना ।
कृषि क्षेत्रओरः
१. कृषि विकासके दीर्घकालीन योजना बमोजिम कृषिमे यान्त्रीकरण, वितरण, सौर्य सिंचाई तथा कृषि मिटरके व्यवस्था, मूल तथा उन्नत जातके विउ उत्पादन ओ वितरण, जैविक तथा रासायानिक मलखादके समयमे उपलब्ध करैना ।
२. गुरगी बाँध निर्माणके लाग विशेष पहल कैना, साथे प्रत्येक वडामे सिंचाई सुविधाके लाग आवश्यक ठाउँमे डिप बोरिङके योजना आघे बह्रैना ।
३. कृषकहुकनके उत्पादनहे सुरक्षित रख्न कोल्डस्टोर ओ कृषिउपज संकलन केन्द्र स्थापना करजाई ।
४. कृषकसे उत्पादन करल कृषि उपजहे उचित बजार मूल्यके लाग बजारीकरणके व्यवस्था कैना ओ दूध संकलन केन्द्रके स्थापना करके घरघरमे दुग्ध संकलनके व्यवस्था कैना ।
५. प्रत्येक वडामे कृषि तथा पशु उपशाखाके व्यवस्था कैना ।
६. कृषि हाटबजारके व्यवस्थापन करजाई ।
७. स्थानीय वातावरण हेरके मुरगीपालन, बंगुर पालन, डेरी उद्योग, पुष्प व्यवसाय, उन्नत जातके पशुपालन ओ मच्छीपालन जैसिन व्यवसायमे अनुदानके व्यवस्था करजाई ।
८. स्थानीय कृषि सहकारी संस्थामार्फत किसानहे मलखाद, किटनाशक औषधि, कृषि औजार ओ वीऊविजन सहुलियत दरमे उपलव्ध करैना ।
९. एक गाउँ बहु उत्पादन नीति अनुसार कृषिमे विशेष अनुदान तथा सहयोगके कार्यक्रम सञ्चालन करजाई ।
१०. अर्गानिक कृषि खेतीहे प्रोत्साहन करके ओकर बजारीकरणमे सहयोग करजाई ।
११. प्राकृतिक सम्पदा अन्तर्गत ताल तलैयाके मर्मत सम्भार करटी पर्यटकीय अवधारण अनुरूप विकास करजाई ।
१२) कृषि बिमा कार्यक्रम संचालन करजाई ।
स्वास्थ्य, शिक्षा तथा खेलकुदः
१. प्रसूति केन्द्रमे आधुनिक सामग्रीसहित स्तरोन्नती कैना, नेपाल सरकारसे प्राप्त हुइना निःशुल्क औषधिके उपलब्धता करैना व्यवस्था कैना ।
२ दीर्घ रोगी, सिकलसेल रोग, जेष्ठ नागरिक एवं टमान रोगीहुकनके लागल उपचारके लाग विशेष मेरिक स्वास्थ्य शिविर संचालन ओ ओइनके लाग निःशुल्क स्वास्थ्य विमा कैना ।
३. मुक्तकमैया, दलित, विपन्न परिवारके छावा छाई साथे उत्कृष्ट नतिजा नन्ना विद्यार्थीहुकनहे कक्षा ११ ओ १२ मे अध्ययन करेक लाग छात्रवृति कोषके स्थापना कैना ।
४. विद्यालयलमे ई–लाइब्रेरी,आधुनिक विद्यालय भवन, वाचनालय ओ विज्ञान प्रयोगशाला निर्माण करजाई ।
५. निजी स्रोतके शिक्षकहुकनहे गाउँपालिका शिक्षकमे परिणत करके तलव भत्ता सुविधा सरकारी शिक्षक सरह बनैना संघीय ओ प्रदेश सरकारसंग पहल कैना ।
६. राहत शिक्षक दरबन्दीहे सरकारी दरबन्दीमे परिणत कैना पहल करजाई ।
७. बाल विकास केन्द्रके शिक्षकहुकनहे आधारभूत तहके सेवासुविधा उपलब्ध करैना ।
८. विद्यालयमे बालबालिकाके शतप्रतिशत पहुँच पुगैना हेप्पी स्कुलके अवधारणा अन्तर्गत चार वर्षसमके बालबालिकाहे अनिवार्य विद्यालय भर्ना कार्यक्रम संचालन करके विद्यार्थी भर्ना दरमे बृद्धि करजाई साथे पाँच वर्षमे विद्यार्थीहुकनके विद्यालय छोरना दर शुन्यमे झारजाई । ओकर लाग खाजा, छात्रवृति तथा अन्य आवश्यक कार्यक्रम सञ्चालन करजाई ।
९. कैलारी गाउँपालिकाहे पूर्ण बालश्रम मुक्त पालिका बनाजाई ।
१०. एक विद्यालय एक नर्सके व्यवस्था करजाई ।
११. हरेक विद्यालयमे स्थानीय पाठ्यक्रम तयार करके लागू करजाई ।
१२. निजी विद्यालयहुकनहे पालिकासे हुइना सेवासुविधामे सहजीकरण करके शुल्क अनुसार सेवासुविधा हुइल नइहुइल अनुगमन करजाई ।
१३. स्थानीय मातृभाषामे पाठ्यक्रम ओ पाठ्यपुस्तक तयार करके लागू करजाई ।
१४. बालविकास शिक्षक/शिक्षिका तथा कर्मचारीहुकनके मागहे सम्बोधन कैना ।
१५. प्रत्येक वडामे रहल खेल मैदानहे स्तरोन्नती कैना, खेलाडीहुकनहे क्षेत्रीय तथा राष्ट्रियस्तरके खेलकुदमे सहभागी करैना । राष्ट्रिय स्तरमे प्रथम, द्वितीय ओ तृतीय हुइना खेलाडीहे रु. पचाँस, तीस ओ बीस हजार पुरस्कार उपलब्ध करैना ।
१६. महिला स्वास्थ्य स्वयंसेविकाहे प्रोत्साहन भत्ता मासिक रु. २,००० डेना ।
वातावरण तथा विपत व्यवस्थापनः
१. कैलारी गाउँपालिका भिटर बहना लडियासे हुइना बाढ, डुबान ओ कटानके समस्या समाधान कैना लडियामे तटबन्धनके व्यवस्था करजाई ।
२. वन्यजन्तुसे प्रभावित क्षेत्रमे क्षति न्यूनीकरणके लाग डिभिजन वन कार्यालयसंगके सहयोगमे दीर्घकालीन उपाय अवलम्बन कैना ।
२. प्राकृतिक विपद बाढ ओ आगलागीसे प्रभावित जनताहे तत्काल राहत उपलब्ध कराइक लाग स्थानीय दैविक उद्धार प्रकोप कोषके स्थापना कैना ओ उच्च बास स्थानके व्यवस्था कैना साथे मानवीय ओ भौतिक सम्पतिके बिमा अनिवार्य कैना व्यवस्था कैना ।
३. भिषण आगलागीसे ध्वस्त कैलारी गाउँपालिका–७, विपतपुर मुक्तकमैया वस्तीके निर्वाचित हुइल २ महिनाभिटर दीर्घकालीन पुनस्र्थापना ओ पक्की आवास निर्माण कैना संघीय ओ प्रदेश सरकारसंग पहल कैना ।
४. मोहना, घुराहा, कटैनी लडियासे हुइना डुबान, पटान ओ कटान जैसिन प्राकृतिक विपत न्यूनीकरण ओ नियन्त्रण कैना जैविक तथा भौतिक तटबन्धनके व्यवस्था कैना ।
सामाजिक विकास सुशासनओर
१. थारु समुदायके प्राचीन भल्मन्सा÷बडघर प्रथाके जर्गेना कैना ओ कानूनी व्यवस्थापन करके ओइनके क्षमता अभिवृद्धिके कार्यक्रम संचालन कैना ।
२. थारु समुदायके मौलिक सांस्कृति, भाषा, कला ओ साहित्यके पहिचान करके विकास कैना । साथे और समुदायके कला संस्कृतिके प्रवद्र्धन कैना ।
३. गाउँपालिकाहे भ्रष्टाचार मुक्त कैना सक्कु भौतिक निर्माण ओ पालिकाके सक्कु कार्य डिजिटल बोर्ड मार्फत सार्वजनिक कैना ।
४. करके दर न्यून कैना ओ करके दायरा बढैना ।
५. टमान समयमे नाप नक्सा रहल ओ नाप नक्सा कैना क्रममे रहल, जग्गाके स्वामित्व नइपाइल मने पैना योग्य पर्ती जमिनके लालपूर्जा यथाशीघ्र वितरण करजाई ।
६. घर जग्गाके मालपोत वैज्ञानिक कर प्रणली मार्फत निर्धारण कैना जेम्ने डगरघाट लगेक जग्गा, व्यापरिक भवन ओ खेती योग्य जमिन वर्गीकरण करके फरक–फरक कर दर निर्धारण कैना ।
७. प्रचनलमे रहल पुराना प्रस्तावित सडकहुकनहे सार्वजनिक डगरमे रूपमे नक्सामे रेखांकन कैना ।
८. स्थानीय रोजगारीके अवसरके सृजना करटी वैदेशिक रोजगारीहे व्यवस्थित ओ सुरक्षित बनैना ।
९. सरकारी जागिरके लाग योग्यता प्राप्त हुसेकल शिक्षित यूवा युवतीहुकनहे टमान तहके लोकसेवा आयोग परीक्षाके तयारी कक्षा निःशुल्क संचालन कैना ।
१०. बृद्ध भत्ता, एकल महिला भत्ता ओ अपाङ्गता भत्ताहे घरघरमे लागके जनप्रतिनिधिके रोहवरमे कर्मचारी वितरण कैना व्यवस्था करजाई ।
महिला/अल्पसंख्यकहुकनके लाग उद्यमशिलता ओ स्वरोजगार कार्यक्रम
१. एकल, अशक्त, अतिविपन्न वर्गके लाग आयआर्जन, उद्यमशिलता ओ स्वरोजगार कार्यक्रम संचालन करजाई । ओइनहे सहुलियत दरके कर्जा सहज रूपमे उपलब्ध करैना बैंकहुकनसंग सहजीकरण करजाई ।
२. सार्वजनिक शौचालय, सरकारी कार्यालय ओ सार्वजनिक स्थानमे स्तनपान तथा शिशु नर्सिंग कोठाके व्यवस्था करजाई ।
३. हरेक नागरिकके स्वास्थ्य तथा जीवन बिमा अनिवार्य करजाई । ओकर लाग बिमा कम्पनीहुकनसंग सहकार्य करजाई ।
४. संचार क्षेत्रके विकास एवं विस्तारके लाग स्थानीय संचार नीति बनाके विज्ञापन, सूचना, संचार सामग्री खरिदमे अनुदानके व्यवस्था करजाई ।
५. कैलारी गाउँपालिका भिटरके भारी योजना सञ्चालनके लाग प्रदेश ओ संघीय सरकारसंग सहकार्य करजाई ।


text:
गोनू झा रहथि दरबारी। अपन बुद्धि-विलाससं राजाकेँ प्रसन्न कयने रहैत छलाह आ पुरस्कार स्वरूप बेस धन – अर्जन क लैत छलाह। आ तेँ हुनका ओत चोरक खूब उपद्रव रहैत छल। एक बेर गोनू झा दुनू प्राणी घरमे सुतल छलाह। तखने चोरबा सभ सेन्ह काटि घरमे प्रवेश कयलक। देखलक जे एखन दुनू प्राणी आपसमे गप्प सप्प क रहल छथि। हुनका दुनूकेँ सुतबाक प्रतीक्षामे ओ सभ कोठीक पाछू नुकाक बैसि रहल आ दुनू प्राणीक गप्प सप्प सुन लागल।
गोनूक घरवाली गोनूसं कहलथिन जे आइ-काल्हि चोरक उपद्रव बड़ बढ़ी गेल अछि अहाँकेँ कहियासं कहैत छी जे कमसं कम गहना-गुड़ियाकेँ तं निजगुत ठाम राखि लितहूँ। गोनू झाकेँ घरमे चोरक आभास लागि गेल छलनि। ओ आस्वस्त होइत पत्नीसं कहलनि – अहाँ ऐ लय निश्चित रहू। हम तकर इन्तजाम क लेने छी। गोनू झा के पत्नी कहलखिन – त एखन धरि हमरा कहलहूँ नहि?
गोनू झा कहलखिन – ‘अरे, से कहबाक पलखति कत भेटैत रहय ततेक ने झंझटि सभमे बाझल रहैत छी जे…’ पत्नी पुछलखिन- ‘त कोन इन्तजाम कयलिऐ?’ गोनू झा कहलखिन – पहिने ई कहू जे अहाँ लग आर की सभ अछि?
इहो पढू : मैथिली किस्सा – गोनू झा के बंगौर के चोरी
गोनू झा के पत्नी कहलखिन – ‘हमरा लग आब आर की रहत छाउर!! जे किछु छल, सभ त अहीं के द देलहूँ। गोनू झा कहलखिन – त सुनू। हम सभटा गहना – गुड़िया के झोरी सभमे ध क पछुआड़ महक लताम – गाछ पर लटका देलहूँ अछि। पत्नी कहलखिन – तखन त चोरबा सभ….. गोनू झा कहलखिन -आयत त खसत मूँहे भरे। तेहन ठाम ने ध देलिये जे चोर की चोरक बापोक नजरि ओत नहि जयतै। दुनू प्राणी गप्प चोरबा सभ बड़ मनोयोगपूर्वक सुनैत छल। मोने – मोन ख़ुशी सेहो भ रहल छल। जखन दुनू प्राणी निसम्बद्ध भ गेलाह ओ सभ एक-दोसरसं संकेतमे गप्प कयलक आ सहें-सहें घरसं बहरा गेल।
इहो पढू : मैथिली किस्सा – गोनू झा आ सेठजी
चोरबा सभ बाहर जखन आयल त गोनू झाक बात सत्य प्रतीत भेलै। लतामक गाछ पर ठाम – ठाम झोरी लटकल देखलक। चोरबा सभ आव देखलक ने ताव, सभ छरपि गेल गाछ पर आ बाप-बाप करैत, गोनूक खानदानकेँ उखिलैत सभ बाहर निकलबाक प्रयास करैत रहल। मुदा लाख प्रयासक बादो गोबरक कुण्डसं नहि बहरा सकल।
छलै के तेहन विशाल ढ़ेरी जे…… भिनसरे जखन गोनू लोटा ल क नदी दिस जयबाक हेतु बहरयलाह त देखलनि जे चोरबा सभ अधमरु भेल गोबरमे कुहरि रहल अछि आ लतामक गाछ परक सभटा मधुमाछी, बिढ़नी – आ पचहिया ओकर सभक शरीरक विभिन्न अंग पर लुबधल छैक। गोनू झा चुटकी लैत पुछलथिन – की यौ चोर बाबू सभ। गाछ पर टांगल हमर झोरी सभ कत निपत्ता क देलहूँ? आ उत्तरक बिनु प्रतीक्षा कयने नदी दिस विदा भ गेलाह।
गोनू झा के किस्से: गोनू झाक चारिटा बेटा
➥ गोनू झा के और किस्सा पढ़ैय के लेल क्लिक करू।
(Read all latest Maithili News, Gonu Jha News Headlines in Maithili and Stay updated with Maithili Samachar)


text:
28
यीशु जीबि उठलाह!
(मरकुस 16:1-10; लूका 24:1-10; यूहन्ना 20:1-10)
1
विश्राम-दिनक प्रात भेने, अर्थात् सप्ताहक पहिल दिन*
, भोर सँ भोर मरियम मग्दलीनी आ दोसर मरियम कबर देखबाक लेल गेलीह। 2
एकाएक बड़का भूकम्प भेल, कारण, परमेश्वरक एक स्वर्गदूत स्वर्ग सँ उतरलाह, और कबरक मुँह पर सँ पाथर गुड़का कऽ ओहि पर बैसि रहलाह। 3
हुनकर रूप बिजलोका जकाँ चमकैत छलनि आ हुनकर वस्त्र बर्फ सन उज्जर छलनि। 4
पहरा पर बैसल सैनिक सभ हुनका देखि एतेक डेरा गेल जे थर-थर काँपऽ लागल आ मरल सन भऽ गेल।
5 तखन स्वर्गदूत ओहि स्त्रीगण सभ केँ कहलथिन, “अहाँ सभ नहि डेराउ। हम जनैत छी जे अहाँ सभ यीशु केँ, जिनका क्रूस पर चढ़ाओल गेल छलनि, तिनका तकबाक लेल आयल छी। 6 मुदा ओ एतऽ नहि छथि। ओ जहिना कहने छलाह तहिना जीबि उठल छथि। आउ, ओहि स्थान केँ देखू जतऽ हुनका राखल गेल छलनि, 7 आ तखन जल्दी जा कऽ हुनकर शिष्य सभ केँ ई समाचार सुनाउ जे, ‘ओ मुइल सभ मे सँ जीबि उठलाह! अहाँ सभ सँ पहिने गलील जा रहल छथि आ ओतऽ हुनका सँ भेँट होयत।’ ई बात अहाँ सभ केँ कहि देलहुँ।”
8 ओ सभ डर आ तैयो बड़का खुशीक संग ई समाचार शिष्य सभ केँ सुनयबाक लेल कबर पर सँ दौड़ पड़लीह।
स्त्रीगण सभ केँ यीशुक दर्शन
9 एकाएक यीशु हुनका सभक आगाँ मे प्रगट भऽ देखाइ देलथिन आ नमस्कार कयलथिन। स्त्रीगण सभ लग मे जा कऽ हुनकर पयर पकड़ि कऽ आराधना कयलनि। 10 यीशु हुनका सभ केँ कहलथिन, “अहाँ सभ डेराउ नहि। जा कऽ हमर भाय सभ केँ गलील मे पहुँचबाक लेल कहिऔक। ओतहि ओ सभ हमरा देखत।”
सत्य केँ असत्य बनयबाक प्रयत्न
11 स्त्रीगण सभ एखन रस्ते मे छलीह। ओम्हर कबर पर पहरा देबऽ वला मे सँ किछु सैनिक सभ नगर मे जा कऽ मुख्यपुरोहित सभ केँ एहि घटनाक सम्पूर्ण विवरण कहि सुनौलक। 12 मुख्यपुरोहित सभ यहूदी सभक बूढ़-प्रतिष्ठित लोकनि केँ जमा कऽ एहि विषय मे किछु विचार-विमर्श कयलनि। तकरबाद ओ सभ ओहि सैनिक सभ केँ बहुत रुपैया-पैसा दैत कहलथिन, 13 “लोक केँ अहाँ सभ ई कहू जे, ‘राति मे हम सभ जखन सुतल छलहुँ तँ ओकर चेला सभ ओकर लास चोरा कऽ लऽ गेल।’ 14 राज्यपाल पिलातुस तक जँ कतौ ई खबरि पहुँचत तँ हम सभ हुनका सँ ई बात सभ मिला लेब और अहाँ सभ केँ बचा लेब।” 15 सैनिक सभ हुनका सभ सँ ओ पाइ लऽ लेलक आ जहिना ओ सभ सिखौने छलथिन तहिना लोक सभ केँ कहऽ लागल। ई अफवाह यहूदी सभ मे दूर-दूर पसरि गेल और आइओ तक ओकरा सभ मे प्रचलित अछि।
शिष्य सभ केँ यीशुक दर्शन आ अन्तिम आज्ञा
16 यीशुक एगारह शिष्य गलील जा कऽ ओहि पहाड़ पर गेलाह जतऽ यीशु हुनका सभ केँ पहुँचबाक लेल कहने छलथिन। 17 यीशु केँ देखि कऽ ओ सभ हुनकर आराधना कयलथिन। मुदा किछु गोटेक मोन मे हुनका बारे मे शंको छलनि। 18 तखन यीशु हुनका सभक लग आबि कहलथिन, “स्वर्ग आ पृथ्वीक सम्पूर्ण अधिकार हमरा देल गेल अछि। 19 एहि लेल अहाँ सभ आब जा कऽ सभ जातिक लोक केँ हमर शिष्य बनाउ और ओकरा सभ केँ पिता, पुत्र आ पवित्र आत्माक नाम सँ बपतिस्मा दिऔक। 20 हम जतेक आदेश अहाँ सभ केँ देने छी तकर सभक पालन करबाक लेल ओकरा सभ केँ सिखाउ। मोन राखू, संसारक अन्त तक हम सदिखन अहाँ सभक संग छी।”


text:
नवका- पुरनका लेख सर्च करु...
कोचिंग के कारोबार
पटना... दिल्ली... कोटा में कोचिंग करय लेल छात्रक भीड़ जुटि रहल अछि. कोटा शहर के तs जेना पूरा अर्थव्यवस्था कोचिंगे पर टिकल छै. दिल्ली में कटवारियासराय... जियासराय... मुनिरका... मुखर्जी नगर... दिल्लीयूनिवर्सिटी के इलाका... एहि ठाम लाखों छात्र मेडिकल...मैनेजमेंट... इंजीनियरिंग...सिविल सर्विसेज के तैयारी केलेल आबय छथिन्ह. एकटा अनुमान के मुताबिक सिर्फ दिल्ली में 5 लाख छात्र कंपीटिशनक तैयारी लेल आयलछथि. ओ सब 3 हजार सं लs कs छह- सात हजार रुपए तक के किराया पर मकान लs कs छथिन्ह. अगर किरायेके देखल जाय तs करोड़ों रुपया एहिठाम आबैत अछि. एकर संग कोचिंग के लेल30 हजार सं लs कs 60-70 हजाररुपया तक देबय पड़य छै. एकरा देखल जाय त ई सारा कारोबार अरबो रुपया पर चलि जाय छै. जाहि इलाका मेंविद्यार्थी सभ रहय छथिन्ह ओहि इलाका के रूखे चेंज भs जाय छै. किछिए दिन में ओहि ठामक स्थानीय लोककजीवनस्तर काफी बदलि जाय छै. ई सभ आमदनी बढ़ला सs होय छै. दिल्ली के कइटा इलाका एहन छै जतय सिर्फविद्यार्थीए के कमरा देल जाय छै... आओर एक- एकटा मकान मालिक के लाखों रुपया हर महीना सिर्फ मकानकिराया सं मिलैत अछि. मकान किराया के पैसा ओ सभ विलासिता आओर जमीन खरदय के संग दोसर निवेश मेंलगाबैत छथिन्ह. ई सभ होय छै एतय रहय वाला छात्र के पैसा सं जे ओ अपना अपना गाम घर सं लs कs आबयछथिन्ह. बिहार सं सेहो हर साल करोड़ों रुपया सिर्फ पढ़ाई के लेल बाहर जाय वाला छात्र के संग चलि जाइ छै. सरकार के एहि बात पर गंभीरता सं सोचय के चाही. कोनो उपाय करय के चाही. सरकार के चाही जे बिहार मेंशिक्षाक स्तर नीक होय...ओहि में सुधार होय जाहि सं गाम घरक पाइ गाम घरे में रहय.
ई पैसा एहिना नहिं आबैत अछि. एहि के लेल कतेक विद्यार्थी के गार्जियन के खेत भरना रखय पड़ैत अछि. खेत- खरियान बेचय पड़ैत अछि. गहना बंधक रखय पड़ैत अछि. सोच एतबे रहय छै जे केहुना हमर बौआ कंपीटिशन मेंकामयाब भs जएताह तs सभ दुख दर्द दूर भs जाएत. मुदा हर साल लाखों छात्र कंपीटिशन में बैसय छथिन्ह ओहिमें सं किछे सय सफल होएत छथिन्ह. सीट कम रहैत अछि. सीट कम परीक्षार्थी बेसि. कंपीटिशन तगड़ा रहैत अछि. कंपीटिशन तगड़ा रहैत अछि एहि लेल पार करय के लेल कोचिंग के शरण में जाय पड़ैत अछि. मुदा सबसं बड़कासवाल छै अगर स्कूल कॉलेज में ठीक सं पढाई लिखाई होय त विद्यार्थी कोचिंग के लेल किएक जएथिन्ह.
एकटा गप्प आओर जेना आइ काल्हि कोचिंग के लेल विद्यार्थी सभ दिल्ली... कोटा आ दोसर शहर जाय छथिन्हओहिना अगर पटना... दरभंगा... बोकारो... मुजफ्फरपुर के शिक्षा केन्द्र के रूप में विकसित कएल जाय तs एहिठाम सेहो बाहर के छात्र सभ अयताह...आओर जखन बाहर सं छात्र सभ अयताह तs एहिठामक अर्थव्यवस्था सेहोसुधरत. एहि के लेल पहिने त खुद के शिक्षा संस्थान के मजबूत कएल जाय. नव नव शिक्षा संस्थान... कॉलेज... यूनिवर्सिटी... मेडिकल... इंजीनियरिंग... प्रबंधन संस्थान खोलल जाय. जतेक नीक संस्थान खुलत ओतेक विद्यार्थीएहि ठाम शिक्षा ग्रहण करय लेल अएताह. अएताह तs ओ पाइ लs कs अएताह. जाही सं एहिठामक सेहो लोककजीवनस्तर सुधरत. तs कोशिश करु बिहार...मिथिलांचल एक बेर फेर सं शिक्षा जगत में प्रमुख केंद्र बनि क उभरय. अहां के एहि पर कि विचार अछि ? हम एहि गप्प पर अहां सभ के राय...विचार सेहो जानय चाहब. कृपया अपनाटिप्पणी जरूर देबय के कष्ट करू.
1 टिप्पणी:


text:
सुनील पांडेय तरारी सं एमएलए छथिन्ह आओर हिनका खिलाफ कइटा मामला छनि.
नवका- पुरनका लेख सर्च करु...
पाछां त नहि जा रहल अछि बिहार?
आई एकटा खबर पढ़लौं जे बिहार विधान सदस्य हुलास पांडेय पर एक करोड़ रुपया रंगदारी मागल के आरोप लागल. हुलास पांडेय मुख्यमंत्री नीतीश कुमार जीक पार्टी जेडीयू के बाहुबली विधायक सुनील पांडेय के भाई छथिन्ह.
सुनील पांडेय तरारी सं एमएलए छथिन्ह आओर हिनका खिलाफ कइटा मामला छनि.
सुनील पांडेय तरारी सं एमएलए छथिन्ह आओर हिनका खिलाफ कइटा मामला छनि.
एमएलसी हुलास पांडेय खुद बाहुबली छथिन्ह. हिनका खिलाफ मामला दर्ज कएल गेल अछि. हिनका खिलाफ ठेकेदार डीएन सिंह मामला दर्ज करौलखिन्ह. डीएन सिंह के आरोप छनि जे हुलास पांडे अपन बॉडीगॉर्ड आओर दस लोक के संग हुनका घर पर धावा बोल देलखिन्ह. हिनका राइफळ के बट सं पीटल गेलन्हि.
डीएन सिंह के इहो आरोप छनि जे हुनका सं एक करोड़ रुपया रंगदारी मांगल गेल आओर कहल गेल जे नहि देलाह पर नीक नहि होएतन्हि. मामला दर्ज अछि आओर एमएलसी फरार. पुलिस मामला के जांच करय के बात करि रहल अछि. पुलिस के कहनाय अछि जे दोषी कतबो पैघ लोक होए छोड़ल नहि जाएत.
ई त भेल रोहतास के गप. ओम्हर हाजीपुर मे एकटा व्यापारी सं तीन करोड़ रुपया के रंगदारी मांगल गेल अछि. व्यापारी के पूरा परिवार डरल अछि. किएक त ओहि व्यापारी के पहिनहुं अपहरण भ चुकल अछि. पुलिस एहि मामला मे सेहो छानबीन करय मे जुटल अछि. कतहुं ई बिहार मे फेर सं अराजकता केर शुरुआत त नहि अछि?
किएक त किछ दिन पहिने अहां विधायक बीमा भारती के संग मारि-पीट के खबर सुनने होएब. जेडीयू विधायक बीमा भारती के पति सेहो बाहुबली छथिन्ह. आओर ई जानि क आओर आश्चर्य होएत जे एहि बेर के चुनाव मे नीतीश जी जे भारी-भरकम बहुमत सं जीतलखिन्ह . ओहि मे कइटा विधायक बाहुबली छथिन्ह.
नीतीश जीक पार्टी के देखल जाए त करीब 43टा विधायक संगीन मामला मे लिप्त छथिन्ह. ई हाल कम-बेसि सभ पार्टी के अछि. मुदा एहि बेर बेसि सीट जीतय के संग नीतीश जीक जेडीयू एहि मे सेहो आगां अछि. सहयोगी बीजेपी सेहो पाछां नहि अछि. एहन मे कि कानून-व्यवस्था मे मामला मे नीतीश जीक हाथ बंधि नहि जाए छनि?
कि नीतीश जी एतेक हिम्मत जुटा सकय छथिन्ह जे ओ अपन विधायक के खिलाफ कार्रवाई करथिन्ह? कि टिकट देय काल हिनका अपन बाहुबली उम्मीदवार के बॉयोडाटा नहि पता छलन्हि. आ नीतीश जी के चुनाव जीतए लेल बाहुबली के संग लsक चलनाए मजबूरी छलन्हि ? कि नीतीश जी अपन दागी-बाहुबली विधायक के संभारि पएथिन्ह?
सदस्यता लें टिप्पणियाँ भेजें (Atom)


text:
कोलकाताक न्यू टाउन अवस्थित इको-पार्क (प्रकृति तीर्थ) मे बरसैत मेघक संग अकासतर बैसकी आयोजित भेल. बीतल रवि 23 जुलाइ कें दिनक 3 बजे सं रमणीय उद्यान मे कवि लोकनि कविता पाठ केलनि.
महानगर मे कएक दिन सं लगातार बरखा भ' रहल अछि आ अपतकाल जकां स्थिति बनल अछि मुदा तइयो पूर्व घोषित बैसकी भेल आ दूर-दूर सं कवि लोकनि उपस्थित भ' प्रतिबद्धता देखओलनि जे अनुकरणीय अछि.
वैज्ञानिक ओ साहित्यकार डॉ. योगेन्द्र पाठक वियोगी केर अध्यक्षता में बैसकी आयोजित भेल. जाहि मे किरण झा, रानी मिश्र, राजीव रंजन मिश्र, भास्कर झा, चंदन कुमार झा, सीतेश कुमार झा ओ रूपेश त्योंथ कविता पाठ केलनि.
एहि बैसकी मे आन कविक रचना पढ़बाक सेहो विधान अछि फलतः अश्विनी कुमार तिवारी द्वारा पठाओल कविता भास्कर झा पढ़लनि त' रूपेश त्योंथ साहित्य अकादेमी सं पुरस्कृत कवि चंदनकुमार झाक पुरस्कृत पोथी 'धरती सं अकासधरि' मे सं कविता पढ़लनि. ओतहि चंदन कुमार झा हैदराबाद सं शारदा झा केर कविता संग्रह 'प्रेम कविताक बाद' मे सं कविता पढ़लनि.
बैसकी मे रानी मिश्र जे मैथिली सं स्नाकोत्तर छथि पहिल खेप उपस्थित भेलीह आ अपन कविता पाठ केलनि. बैसकीक संयोजक भास्कर झा धन्यवाद ज्ञापन केलनि.


text:
> मिथिला सेवा समिति केर छात्र संवर्द्धन कार्यक्रम
हावड़ा (बेलूड़). स्वाधीनता दिवस केर अवसर पर मिथिला सेवा समिति द्वारा एतय नेना-भुटका कें केन्द्रित क' कार्यक्रम आयोजित भेल. विद्यापति भवन मे आयोजित एहि कार्यक्रम मे दसम ओ बारहम कक्षा मे उत्तीर्ण भेल मैथिल छात्र सभ कें पुरस्कृत कयल गेल. कार्यक्रम केर अध्यक्षता मिथिला सेवा समिति चैरिटेबल ट्रस्ट केर चेयरमैन दिनेश मिश्र कयलनि.
बेरूपहर 3 बजे आरम्भ भेल एहि कार्यक्रम केर पहिल सत्र मे आनंद झा, प्रदीप झा, घनश्याम चौधरी अपन वक्तव्य रखैत छात्र-छात्रा सभ कें शिक्षा ओ कैरियर पर ध्यान केन्द्रित करबाक लेल कहलनि. ओ लोकनि कहलनि जे मिथिला केर नेना लग शिक्षे टा विकल्प अछि.
अभिभाषणक क्रम मे भवनाथ झा समिति केर इतिहास ओ आजुक परिदृश्य मे एकर औचित्य ओ आवश्यकता पर इजोत देलनि. मिथिला सेवा समिति केर अध्यक्ष राजीव रंजन मिश्र समिति केर वर्तमान क्रियाकलाप केर जनतब देलनि संगहि स्वरचित एक धरगर पद्य पढ़लनि, जे उपस्थित लोकनि कें खूब पसिन भेल. पद्य सुनि समूचा भवन थपडी केर गड़गड़ाहटि सं भरि गेल. एहि मध्य समितिक सचिव संजय झा मिथिमीडिया कें कहलनि जे हम सभ प्रवास मे मिथिला केर संस्कृति कें प्रसार हेतु प्रयासरत छी. पहिल ओ दोसर सत्र केर मध्यावधि मे समितिक प्रसार प्रभारी प्रकाश झा केर सत्प्रयास सं मिथिमीडिया केर प्रोमोशन कार्यक्रम भेल. एहि मे मिथिमीडिया केर रूपेश त्योंथ ओ चन्दन झा केर संगहि रत्नेश्वर झा अपन बात रखलनि.
दोसर सत्र मे एक सं पांच केर छात्र-छात्रा द्वारा कविता पाठ भेल. संगहि कक्षा छओ सं दस केर छात्र-छात्रा सभ मे दहेज़ केर पक्ष-विपक्ष मे वाद-विवाद प्रतियोगिता आयोजित कयल गेल. कक्षा दस सं उपर केर विद्यार्थी हेतु प्रश्नोत्तरी प्रतियोगिता आयोजित छल. कार्यक्रमक उद्घोषणा राघवेन्द्र झा कयलनि.
हावड़ा (बेलूड़). स्वाधीनता दिवस केर अवसर पर मिथिला सेवा समिति द्वारा एतय नेना-भुटका कें केन्द्रित क' कार्यक्रम आयोजित भेल. विद्यापति भवन मे आयोजित एहि कार्यक्रम मे दसम ओ बारहम कक्षा मे उत्तीर्ण भेल मैथिल छात्र सभ कें पुरस्कृत कयल गेल. कार्यक्रम केर अध्यक्षता मिथिला सेवा समिति चैरिटेबल ट्रस्ट केर चेयरमैन दिनेश मिश्र कयलनि.
बेरूपहर 3 बजे आरम्भ भेल एहि कार्यक्रम केर पहिल सत्र मे आनंद झा, प्रदीप झा, घनश्याम चौधरी अपन वक्तव्य रखैत छात्र-छात्रा सभ कें शिक्षा ओ कैरियर पर ध्यान केन्द्रित करबाक लेल कहलनि. ओ लोकनि कहलनि जे मिथिला केर नेना लग शिक्षे टा विकल्प अछि.
अभिभाषणक क्रम मे भवनाथ झा समिति केर इतिहास ओ आजुक परिदृश्य मे एकर औचित्य ओ आवश्यकता पर इजोत देलनि. मिथिला सेवा समिति केर अध्यक्ष राजीव रंजन मिश्र समिति केर वर्तमान क्रियाकलाप केर जनतब देलनि संगहि स्वरचित एक धरगर पद्य पढ़लनि, जे उपस्थित लोकनि कें खूब पसिन भेल. पद्य सुनि समूचा भवन थपडी केर गड़गड़ाहटि सं भरि गेल. एहि मध्य समितिक सचिव संजय झा मिथिमीडिया कें कहलनि जे हम सभ प्रवास मे मिथिला केर संस्कृति कें प्रसार हेतु प्रयासरत छी. पहिल ओ दोसर सत्र केर मध्यावधि मे समितिक प्रसार प्रभारी प्रकाश झा केर सत्प्रयास सं मिथिमीडिया केर प्रोमोशन कार्यक्रम भेल. एहि मे मिथिमीडिया केर रूपेश त्योंथ ओ चन्दन झा केर संगहि रत्नेश्वर झा अपन बात रखलनि.
दोसर सत्र मे एक सं पांच केर छात्र-छात्रा द्वारा कविता पाठ भेल. संगहि कक्षा छओ सं दस केर छात्र-छात्रा सभ मे दहेज़ केर पक्ष-विपक्ष मे वाद-विवाद प्रतियोगिता आयोजित कयल गेल. कक्षा दस सं उपर केर विद्यार्थी हेतु प्रश्नोत्तरी प्रतियोगिता आयोजित छल. कार्यक्रमक उद्घोषणा राघवेन्द्र झा कयलनि.
(Report: मिथिमीडिया ब्यूरो)
Tags: हालचाल


text:
मैथिली किस्सा : एक बेरक गप्प छै। गोनू झाक प्रतीक्षा करैत-करैत पंडिताइनक आंखि पाथर भ गेलनि आ ओहि पाथर भेल आंखिमें निन्द आब लग्लनि| पंडिताइन सोचैत रहलीह जे दुपहर राति भेलै मुदा आइ एखन धरि कतस छथि से नहि जानि। कहकि गेल छलाह जे आइ कोनो काज नहि अछि, तुरंन्त gonu jhagonu jha ke kahanigonu jha storiesmaithili khissamaithili kissemaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। एक बेरक गप्प छै। एक राति गोनू झा घर मे सुतल छलाह। निसभेर राति मे सहसा निन्न उचटि गेलनि। देखैत छथि जे चोरबा सभ सेन्ह काटि क्रमशः घरमे प्रवेश क रहल अछि। तत्क्षण किछु नहि फुरलनि त फोंफ कटैत पत्नीकेँ पाँजरमे gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : गोनू झा बड़ गूढ़ लोक छलाह। हुनका चीन्हब बड़ दुरूह काज छल। जिनगी पर्यन्त आ सभकेँ छकबिते रहलाह तेँ सम्पूर्णतामे ओ एक धूर्त पंडीजी रहथि से सभ मानैत रहनि आ ताही कारणे सभ हुनकासं साकाक्ष रहैत छल। के जानय, कखन कोन व्याजें कत छका बैसताह।
एक बेरक गप्प gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : जखन गोनू झा बृद्ध पिताक देहावसान भ गेलनि त गौंआँ लोकनिकें प्रसन्नता भेलनि जे एकटा दमगर भोज पारि लागत। सरझप्पीक बाद गौंआँ सभ गोनू झा क दलान पर जुमैत गेलाह आ हुनक पिताक महानताक बखान करैत वृषोरत्सर्ग श्राद्धक संग असिद्ध भोज करबाक सुझाब देब लगलथिन। बेर बेर gonu jhagonu jha ke kahanigonu jha storiesmaithili khissamaithili storiesmaithili storystories in maithiliगोनू झा Read More
मैथिली किस्सा : एक समय गोनू झा गरीबीक दिन काटि रहल छलाह। एकटा सेठसं ओ सय टाका कर्ज लेलनि। ओकर सुदि बढ़ैत गेल, जे हजार धरि ठेकि गेल। एक दिन सेठजीकें पता लगलनि जे गोनू झाक पुत्र के विवाह भ रहल छैन। ओ सोचलनि जे ऐन मौका पर ओत पहुँचल gonu jhagonu jha ke kahanigonu jha storiesmaithili khissamaithili storiesmaithili storySethjistories in maithili Read More
मैथिली किस्सा - गोनू झा रहथि सतर्क आ बुद्धिमान लोक छलाह। अपन बुद्धिमत्ता आ विद्वताक बल पर ओ सदैव मिथिलाक राजदरवार में आदर पाबथि आ यदा-कदा इनाम सेहो। एक बेर गोनू झा बांगक खेती नीक जकाँ कयने रहथि। उपजा सेहो नीक भेलनि। ओकरा बेचि नीक पाइ सेहो अर्जित कयलनि। मुदा gonu jhagonu jha ke kahanigonu jha storiesmaithili khissamaithili storiesmaithili storystories in maithiliबंगौर के चोरी Read More
मैथिली किस्सा - कमला नदीक कछेड़मे पड़ैत रहनि गोनू झाक खेत। एक बेर कमलामे भीषण बाढ़ी आयल। सभक फसिल जलमगन भेल जा रहल छल। गोनू झा के सेहो जजाति कमला महारानीक गर्भमे जा रहल छलनि। गोनू झा के एक दिन नदीक कातमे गेलाह आ कल जोडि प्रार्थना कयलनि जे जं gonu jhagonu jha ke kahanimaithili storiesstories in maithiliगोनू झामैथिली किस्सा Read More
मैथिली किस्सा : एकटा छलि कौवा आ एकटा छल फुदकी (चिड़ैया)। दुनूक बीच भजार-सखी केर संबंध। एक बेर दुर्भिक्ष पड़ल। खेनाइक अभाव एहन भेल जे दुनू गोटे अपन-अपन बच्चाकेँ खएबाक निर्णय कएलन्हि। पहिने कोआक बेर आयल। फुदकी आ कौवा दुनू मिलि कए कौआक बच्चाकेँ खा गेल।
आब फुद्दीक बेर आयल। मुदा kids storieskids story in maithilimaithili storiesstories in maithiliकौवाफुदकीबाल कहानी Read More
मैथिली किस्सा - एक बेर राजाकें इच्छा भेलनि अत्यंत चतुर दरबारीक। एहि दृष्टिसं ओ दरबारी सभक एकटा बैसार आयोजित कयलनि। बैसारमे ओ कहलनि जे हमरा एकटा अत्यंत चतुर दरबारीक प्रयोजन अछि। ओकरा हम विचारकक रूपमे नियुक्त कर चाहैत छी, संगहि एहि विधायमे पारंगत व्यक्तिकें किछु बहुमूल्य उपहार देब चाहैत छी। gonu jhagonu jha ke kahanimaithili khissamaithili storiesmaithili storyबिलाड़ीमैथिली किस्सा Read More
मैथिली किस्सा : गोनू झा पर गामक लोक बड़ कन्हुआयल रहैत छलाह। हुनकर उन्नतिसं लोककेँ ईर्ष्या होइत छलनि। हुनका लोकनिक सम्मिलित प्रयाससं गोनू आ भोनू दुनु भाइमे झगड़ा भ गेल। मुदा एकटा महींस आ कम्मल बचि गेल जे बँटा नहि सकल। एहि पंचैतीसं गोनू बड़ दुखित रहैत छलाह।
महींसकें दिन भर gonu jhagonu jha storiesmaithili storiesगोनू झाबंटवाराभोनू झामैथिली कहानीमैथिली किस्सा Read More


text:
गैब्रिएला मिस्त्राल (7 अप्रील 1889 - 10 जनवरी 1957) समादृत चिली कवियित्री छथि। हिनक जन्म चिलीक विकुना गाम मे भेल छलनि। कविताक प्रति हिनक स्वाभाविक रूचि छलनि। रेलक पटरी पर काज कएनिहार मजूर उरेटा सँ हिनका प्रेम भेलनि, किन्तु वैचारिक मतभेद होएबाक कारण अपन विवाहक गप्प ई नुका क' रखलनि। 2 वर्षक बाद हताश भ' क' उरेटा आत्महत्या क' लेलनि। एहि सँ दुखी भ' मिस्त्राल 1914 मे 'सॉनेटस ऑफ़ डेथ' नामक काव्य-संग्रह लिखलनि। एकरा चिली मे भेल एक साहित्यिक प्रतियोगिता मे पुरस्कृत सेहो कएल गेल छल। तकरा बाद मिस्त्रालक एक आर प्रेम-सम्बन्ध भेलनि मुदा ओहो असफल रहल छलनि। हिनक प्रमुख कृति सब अछि - सॉनेटस ऑफ़ डेथ, डिशोलेशन, टेंडरनेस, डिवास्टेशन आदि। वर्ष 1945 मे हिनका साहित्य मे नोबल पुरस्कार सँ सम्मानित कएल गेलनि। प्रस्तुत कविताक मैथिली अनुवाद नारायण जी द्वारा सम्भव भेल अछि।
राति ई एकसरि, छोड़ि देल गेल अछि
मुदा हम जे तोरा झूला झुलबैत छी
एकसरि नहि छी
आकाश छोड़ि देल जाय एकसर
मुदा हम जे तोरा सँ बान्हलि छी
एकसरि नहि छी
चतुर्दिक अछि दु:ख
मुदा हम जे तोरा अपन करेज मे सटैत छी
एकसरि नहि छी।


text:
दिल्ली,मिथिला मिरर-जुली रानी झाः एक दिस मौसम अपन न्यूनतम पारा कें छुवाक लेल अग्रसर अछि त दोसर दिस भारत ओ नेपाल मे एक के बाद एक भ रहल मिथिला-मैथिलीक आंदोलन निश्चित रूपहि मैथिली आंदोलन कें साकारात्मक गति देवाक लेल कारगर सिद्ध भ रहल अछि। दिल्ली, मुंबई, गुआहाटी, कोलकाता, हैदराबाद, गांधीनगर, अहमदाबाद, पटना सहित भारतक अनेकानेक शहर मे प्रवासी मैथिल पूत लोकनि मिथिला, मैथिलीक विभिन्न कार्यक्रम क मिथिला आंदोलन कें जियेवाक कोशिश कें सतत् लागत छैथ त दोसर दिस नेपाली मिथिला मे सेहो एक कें बाद एक उत्कृष्ट कार्यक्रम सं मिथिला आंदोलन कें बल भेट रहल अछि। शनिदिन नेपालक विराटनगर मे प्रवीण नारायण चैधरीक अगुआई मे संपन्न भेल विराट ‘विद्यापति समारोह’ ओ मैथिली आंदोलनक बाद आब जनकपुर मे अंतरराष्ट्रीय मैथिली सम्मेलन 22 दिसंबर सं शुरू भेल।
अंतरराष्ट्रीय मैथिली सम्मेलन जनकपुर मे शुरू
मिथिला, मैथिली आंदोलनक युवा एवं प्रखर चेहरा आ मिथिला मिरर’क नियमित स्तंभकार प्रवीण नारायण चौधरी मिथिला मिरर कें जानकारी दैत कहलनि जे कार्यक्रमक शुभारंभ विधिवत रूप सं नेपालक महामहिम डा. रामवरण यादव द्वारा दीप प्रज्वलित क कैलनि। संगहि कार्यक्रमक संयोजन राम भरोस कापडि़ ‘भ्रमर’ क रहला अछि त अध्यक्षता समकालीन मैथिली आंदोलनक जनक डा. वैद्यनाथ चौधरी ‘बैजू’ क रहल छैथ। सम्मेलन कें सफल बनेवाक लेल भारत ओ नेपाल सं एक सं एक विद्वान, राजनेता ओ मिथिला, मैथिली अभियान सं जुड़ल सेनानी सब पहुंचला अछि। हाड़, मास गलबै वला जाड़क बावजूदो जनकपुर मे उपस्थित मैथिल समाज कें कुंज बिहारी मिश्र ओ अन्य कलाकार लोकनि अपन आवाज सं नव ऊर्जा द रहला अछि त दोसर दिस किसलय कृष्णक शब्द रूपी गोटी अहि ठंढ़ा कें चीर आंदोलनी लोकनि कें नव गति प्रदान क रहल अछि। कार्यक्रम पूर्ण रूप सं अपन जुआनी पर अछि मुदा स्वास्थ्य प्रतिकूल रहलाक कारणें प्रवीण नारायण चौधरी अहि अंतरराष्ट्रीय मैथिली सम्मेलन मे अपन उपस्थिति दर्ज नहि करा सकला जाहिक जानकारी डा. वैद्यनाथ चौधरी बैजू कें द देल गेलनि।


text:
स्वतन्त्रता
स्वतन्त्रता आधुनिक कालक प्रमुख राजनैतिक दर्शन छी । ई ओ दशाके बोध करावैत अछि जहिमे कोनो राष्ट्र, देश या राज्यद्वारा अपन इच्छा अनुसार कार्य करै पर कोनो दोसर व्यक्ति/ समाज/ देशक कोनो प्रकारक प्रतिबन्ध या मनाही नै होइत अछि । अर्थात स्वतन्त्र देश/ राष्ट्र/ राज्यक सदस्य स्वशासनसँ शासित होइत अछि । स्वतन्त्रताक विलोम शब्द 'परतन्त्रता' छी मुदा ई जरूरी नै कि 'स्वतन्त्रता'क अर्थ 'आजादी' (freedom) सेहो होए ।
स्वतन्त्रताक अर्थसंपादित करें
महादेशसभसंपादित करें
सन्दर्भ सामग्रीसभसंपादित करें
एहो सभ देखीसंपादित करें
- स्वाधीनता (liberty)
- राजनैतिक स्वतन्त्रता
बाह्य जडीसभसंपादित करें
- स्वाधीनता आ साहित्य (डा. रञ्जना अरगडे)


text:
मैथिली ग़ज़ल (Maithili Ghazal) : गजल मूलतः अरबी शब्द छैक तँए ई बुझबामे कोनो भाँगठ नहि जे गजल नामक काव्य सर्वप्रथम अरबी भाषा सँ आएल छैक। गजल मने प्रेमिकाक आँचर सेहो होइत छैक ,गजल मने हिरणीक दर्द भरल आवाज सेहो होइत छैक, गजल मने प्रेमी-प्रेमीकाक (Maithili Prem Ghazal) गप्प सेहो होइत छैक धरि आब गजल एतय तक सिमित नहिं छैक कहबाक तात्पर्य जे जतेक विषय ततेक आ तेहन गजल। आब गजलमे भूख,गरीबी,दर्द, राजनीति,दहेज, आनो आनो बात सभ गजलकार आनि रहल छथि।
आइ एकटा ओहन युवा गजलकारकेँ अभिलाष ठाकुर (Abhilash Thakur) गजल पढ़ब जे मैथिली गजलमे मैथिली गजल (Maithili Ghazal) कम समयमे बहुत पैघ नाम बना चुकल छथि तकर कारण रचनामे कथ्य,शिल्प भाव एकदम लाजवाब रहैत छन्हिं।
1. मैथिली ग़ज़ल
कलमक हथियार सन हथियार की हेतै।
धड़गड़ जिह्वा सनक तलवार की हेतै।।
चाहे राखू जते बुधियार घर नोकर।
पोसल कुत्ता सनक रखबार की हेतै।।
तेरहमे जाहि ठां संतान घर जन्मय।
फेरो सोलह उमरि कचनार की हेतै।।
जे पठबै छैक माँ बाबू क’ वृद्धाश्रम।
भेने ओ चौड़गर परिवार की हेतै।।
जइ रचनामे बहर आ काफिया नै छै।
रखने शीर्षक गजल भरमार की हेतै।।
2. मैथिली गजल
अपनहुँ कने बदलियौ ने सभटा म’ सरकारक दोष।
अपने जँ छी वृद्ध पाकल बाँकी म’ छै बालक दोष।।
चलबै जँ नै थाहिकेँ आगू फेर डूमब अछि ठीक।
गलती अपन मानबै नै सदिखन कहब धारक दोष।।
करबै कर्म थोड़बो नै सभ भेटए बैसल ठाम।
झुठ्ठे क’ छी माथ पिटने देबै तखन भागक दोष।।
नै भुक्त आ भोग्य बूझै छी राशि नै कोनो लग्न।
तैयो अहाँ कहि रहल छी अगबे कते मारक दोष।।
सुर-तालके ज्ञान नै जकरा ओकरो बड़ बड़ बात।
ताली जँ नै भेटि रहलै सभटा तखन साजक दोष।।
3. मैथिली ग़ज़ल
जे सत्य छै ओकरा काटल नै जा सकैए।
नाँगरि क’ सटका तखन भागल नै जा सकैए।।
देखा रहल की करै छी मूनल आँखि नै अछि।
पातर नजरि छै बहुत बाँचल नै जा सकैए।।
भाँजू न लाठी तकर ड’र नै हमरा कनिक्को।
बच्चा जकाँ बूझि परतारल नै जा सकैए।।
छी चुप्प हम देखि तैं बजने जै छी अनेरो।
मजगूत छै यौ कलम तोड़ल नै जा सकैए।।
लागल उपरका धुआ जाए कोनो धरानी।
भीतर बला गंदगी झारल नै जा सकैए।।
4. मैथिली गजल: बाल गजल
पप्पा यौ अहाँ सूनि लिअ आइ मम्मी हमरा कना देलक।
झुठ्ठे क’ ई प्यार करए छै गालमे थापड़ लगा देलक।।
कत्तेक काल कहू पढ़बे करब कनियों नै खेलेबै हम।
संगी साथी एल रहए आ घर सँ सभ केर भगा देलक।।
कहलक अझुका टास्क तुँ क’ले ओकर बाद देबौ हम छुट्टी।
काउन्टिंग सभटा सुना देलियै हम एडिसनमे फसा देलक।।
मन छलै आइ मैगी खइतौं कहए छै काल्हिए खेने छलैं।
झट सँ दौड़ले आबि क’ हाथमे रोटी सब्जी धरा देलक।।
अहाँ किया नै कहए छियै किछु हमर बात नै सूनए छै।
भोरे उठि के आइयो पप्पा अइ ठंढ़ामे नहा देलक।।
5. मैथिली गजल
साँच जे बाजए अहि ठाँ पाड़ि देल जाइ छै
फेर झरका क’ जंगलमे मारि देल जाइ छै।।
चुप्प बैसल प्रशासन आबो कियाक छै कहू
जा क’ गोली किया नै तैं छाड़ि देल जाइ छै।।
बाट जोहैत असरा पर कानि छै रहल कियो
आबि रहलौअ बेटा कहि टाड़ि देल जाइ छै
किछु समय लेल लोकक आवाज सुनबए तखन
मोमबत्ती जरा फोटो फारि देल जाइ छै।।
ओझरा देतए फौदारी म’ जानि बूझिकेँ
अंतमे घुमि क’ सगरो हिय हारि देल जाइ छै।।
6. मैथिली गजल
पान सनक पातर ठोर अहाँ के
आ दूध सनक मुँह गोर अहाँ के।।
हँसैत रही तऽ बड़ नीक लगै छी
देखि नै सकब हम नोर अहाँ के।।
रुकु कतेक दूर जेबइ हमरा सँ
लागल रहब हम पछोड़ अहाँ के।।
जँ साँझ मे अहाँ संग हम रही तऽ
हमरे देखि हैत भोर अहाँ के।।
कोना कऽ गढ़लैथ दैव अहाँ के
कस्सल अछि पोरे पोर अहाँ के।।
7. मैथिली गजल
पाप छै भीतर तऽ मंत्र पढ़ने की हेतए
त्रिपुंड लगा के माला जपने की हेतए।।
दूटा शब्दे जोड़ला सँ गजल नै होइ छै
तैं बिना बहर के गजल लिखने की हेतए।।
जे बुझै नइ संगीत सा रे ग म’प ध नी सा
ओहेन लोक कऽ गायक कहने की हेतए।।
जिनका पंचैती मे पंच नइ मानल गेल
हुनका सभा मध्य ठाढ़ रहने की हेतए।।
गीतकारो फरल आब अनरनेवा जेकाँ
फेसबुक पर आबि के पसरने की हेतए।।
8. मैथिली गजल
देलहा चोट आइ फेर उघार भेलै
भरल माँथ मे सिन्दूर देखार भेलै।।
हमरा तऽ मिझा गेलै इजोत जिनगी मे
एतेक दिन बाद कियो चिनहार भेलै।।
जे प्रेम के भगवान बुझै छली कहियो
आइ हुनके लेल इ सब बेकार भेलै।।
सुख बैरी भेल नै आबै हमर कोन्टा
दुखक बहैत अंगना मे टघार भेलै।।
हमरे जेना टुटल हतै करेज कतेक
तैं अइ धरा पर गजलक संचार भेलै।।
9. मैथिली गजल
तकियाक तूर सन दबाएल छी कतेको बेर
अप्पन अछैत हम बझाएल छी कतेको बेर
बूझैत सभ अकान छी देखि ई समाजक खेल
परतारि बाल सन ठकाएल छी कतेको बेर
जीवन बहुत नचेलकै नाच के करत प्रतिकार
पीलहुँ कहाँ मुदा झखाएल छी कतेको बेर
आयल विपति बनाक’ रस्ता सहैत रहलौं खूब
उठबैत बोझ थड़-थड़ाएल छी कतेको बेर
ठोकड़ सिखा रहल कते डेग डेग पर अभिलाष
दुख केर आँचमे पकाएल छी कतेको बेर
10. मैथिली गजल
गप्प बजलौं सोझ तैं बारल गेल छी
भोथ छै कोदारि धरि तामल गेल छी
चोर बाजै जोर कतबो किछु नै तकर
बाल बच्चा बूझि परताड़ल गेल छी
जे रचल तकरा बदलि नै सकतै कियो
जीवनक कंसारमे लाड़ल गेल छी
की कही कोना कही दुख एते अपन
आन नै अपने सँ तैं मारल गेल छी
नै करब हम प्रेम कतबो करबै अहाँ
स्नेम मे पूर्वहि सँ हम तागल गेल छी
11. मैथिली गजल
जकरा भरल छै ओ पेट बढ़ेने जा रहल
ककरो गरीबी जमि केर सतेने जा रहल
जीबैत सेवा जकरा सँ भ नै सकलै तखन
से खूब मरला पर फूल चढ़ेने जा रहल
अपराध रहए ककरो अहि ठां भोगै कियो
छै नोट जकरा कानून बनेने जा रहल
उठलै जखन बिर्रो यादक ओकर प्रेमकेँ
केहेन छै लागल चोट बतेने जा रहल
सदिखन रहल संकल्पित अपना जे लक्ष्य पर
ओ दूभि तरहत्थी पर जनमेने जा रहल
12. मैथिली गजल
कनिक्के टा बात रहए तार भ गेलै
जनमिते बेटी कहाँ दनि भार भ गेलै
झँपलकै संबंध अहि दुनियाँ सँ कतेको
मुदा छै बाँचल कहाँ देखार भ गेलै
जखन बेगरता छलै सटले रहलै ओ
कते अनका बेरमे बोखार भ गेलै
कहू ने की भेटतै एतय सुख शान्ती
डकैते सन जाहि ठां सरकार भ गेलै
शहर हो वा गाम देखैछी अगबे हम
कते घँसि घँसि तिनफुट्टा भरमार भ गेलै
13. मैथिली गजल
हमर हाथक तोरल गुलाब मन छउ ने
दशम अंकक पन्ना किताब मन छउ ने
बिना बारिस कत्ते नहैत रहियै से
करै उगडुम जे ओ तलाब मन छउ ने
हमर जिनगी के सभसँ पैघ दिन जे छल
पहिल चिट्ठी के कह जबाब मन छउ ने
हमर खातिर केलैं तुँ सोमवारी से
रहौ पहिले कत्ते लगाब मन छउ ने
जखन तों हमरा छोरि गेल छलही कह
भयाबह दिन कत्ते खराब मन छउ ने
14. मैथिली गजल
साल बदलल
हाल बदलल
लोक सबहक
चाल बदलल
चाम करिछन
गाल बदलल
बौह खातिर
लाल बदलल
आँखि लगिते
माल बदलल
15. मैथिली गजल
मसुवैल काठी छी जरब मोशकिल बुझाइए
खर्रैत रहि गेलौं डहब मोशकिल बुझाइए
छी माँथ पर रखने कते बोझ की करब कहू
तैं जीब लै छी बस मरब मोशकिल बुझाइए
कोना मनाबी मन क’ से मानि नै रहल तखन
ई बात प्रेमक से कहब मोशकिल बुझाइए
छल मेंहदी मे नाम जे देखि आँखि मे गरल
से टीस हिय के नै सहब मोशकिल बुझाइए
एलै जतेको दुख तखन संगमे रही अहूँ
असगर अहाँ बिनु तैं चलब मोशकिल बुझाइए
16. मैथिली गजल
समयक संग सभ किछु बदलैत रहलै
लोकक खूब करनी झलकैत रहलै
ज्ञानी चुप्प बैसल छै कात लागल
किछु बिनु बात बुझने ललकैत रहलै
जे सभ जीब रहलै हम आ हमर मे
तकरो खूब ढ़ेका उतरैत रहलै
सुनलौं जे बँटलकै कंबल हजारो
से भरि राति असगर ठिठुरैत रहलै
जे अप्पन छलै मोजर देलकै नै
अनका लेल मिसरी बहबैत रहलै
17. मैथिली गजल
प्रेममे दर्द हमरा देने जा रहल छी
प्राण देलौं अहीं धरि लेने जा रहल छी
झूठ किरिया रहै से नै हम बूझि सकलौं
छोरिके आब ककरो भेने जा रहल छी
याद रहबे करत से जे उपहार देलौं
स्नेहमे खूब धोखा खेने जा रहल छी
की कमी छल कहू ने जे मुँह मोरि लेलौं
दूर अपना सँ हमरा केने जा रहल छी
आब बँचले कहाँ छै जे सम्हारि राखब
यादकेँ खूब जिस्ता धेने जा रहल छी


text:
नक्सल प्रभावित इलाका होए के कारण सुरक्षा केर विशेष इंतजाम कएल गेल छल. तकरीबन हर बूथ पर सुरक्षा बल तैनात छल. हेलीकॉप्टर सं सेहो निगरानी कएल गेल
एहि दौर मे 44टा महिला उम्मीदवार सेहो छथीह. एहि चरण मे पटना...गया... शेखपुरा... नालंदा... भोजपुर... अरवल... जहानाबाद आओर नवादा जिला मे वोट पड़ल.
एहि चरण मे नीतीश सरकार के कइटा मंत्री के किस्मत दांव पर छनि. जेहि मे डा. प्रेम कुमार... हरिनारायण सिंह... भगवान सिंह कुशवाहा... अनिल कुमार शामिल छथिन्ह. हिनका संग जदयू के मुख्य सचेतक श्रवण कुमार...पूर्व मंत्री श्याम रजक के भाग्य सेहो ईवीएम मे बंद भ गेल.
अखन धरि पांच चरण के चुनाव भ चुकल अछि. एहि के बाद 20 नवंबर के चुनाव बाकी रहल. सभ सीटक मतगणना 24 नवंबर के होएत.


text:
“कोस-कोसपर बदले पानी, तीन कोसपर बदले वाणी।” ई
कथ्य किनकर अछि, हम नहि जानि मुदा अछि जग जाहिर। कोनो एहन सुधी मनुख नहि जे एहि पाँति
सँ अनभिक होथि। आ ई कथ्य सोलह आना सत्य अछि। एक गामसँ दोसर गामक इनार पोखरिक पानिमे
अन्तर आबि जाइ छैक। ओना आब इनारक जमाना तँ रहल नहि। गामक घरे-घर चापा कऽल चलि गेलै
आ शहरक घरे-घर टंकी। टंकीक पानिमे तँ कनिक समानता देखलो जा सकैत अछि मुदा एक आँगनक
चापा कऽलक पानिक स्वाद दोसर आँगनक चापा कऽलसँ भिन्न होएत। परञ्च
हम एहिठाम पानिक संदर्भमे गप्प नहि कहि कऽ भाषाक पक्षक मादे कहै चाहैत छी। पानि
जकाँ भाषाक मिजाद सेहो सगरो तीन चारि कोसपर बदलल देखाइत छैक। ई असमानता मिथिले-मैथिलीमे
नहि भऽ कँ कमबेसी सम्पूर्ण भारतीय वा अभारतीय भाषामे देखार भऽ चुकल अछि आ ओ गुण
कोनो भाषाक विकास आ ओकर उन्नतिक पक्षक धियान राखि ठीके अछि। पानिक मादे जेना कोनो
नदी हेतु ओहिमे बहाब भेनाइ स्वभाविक छैक नहि तँ ओ नदीसँ डबरा भऽ जेतैक। तेनाहिते
कोनो भाषाक चहुमुखी विकास लेल ओहिमे निरन्तर बहाब, अर्थात नव-नव शव्दक वृद्धि,
आन-आन भाषाक सटीक आ प्रचलित शव्दकेँ स्वीकार केनाइ आवश्यक छैक। आ दुनियाँक ओ कोनो
भाषा जे अपना आपके एकटा बहुत पैघ रुपे स्थापित केलक, ओकर विकासक इहे अबधारना वा
गुणक कारने संभब भेल अछि। हमरा इआद अछि जखन अंग्रेगीक प्रथम शव्दकोष बनल रहैक तँ
ओहिमे मात्र एक हजार शव्दकेँ जगह भेटल रहैक आ आइ..... ?
मुदा मैथिलीक संगे, ई गुण किछु बेसीए अछि। किएक
तँ मैथिल किछु बेसीए बुद्धिजीवी, शिक्षित आ चलएमान छथि। जतए-जतए गेला अपना भाषाकेँ
अपना संगे नेने गेला आ ओतुका भाषाक शव्दकेँ अपना संगे जोड़ने गेला। ओनाहितो अपन
मिथिलांचलक प्रतेक दू तीन कोसक बादक भाषामे भिन्नता अछि। पछिमाहा मैथिली पुरबाहा
मैथिली, दछिनाहा मैथिली उत्तर भरक मैथिली, कमला कातक मैथिली, कोसी कातक मैथिली।
एक्के गाममे बड्डकाक मैथिली, छोटकाक मैथिली। नीक गामक मैथिली तँ बेजए गामक मैथिली।
शिक्षित मैथिली तँ अशिक्षित मैथिली। आमिरक मैथिली तँ गरीबक मैथिली। एक्के बेर एतेक
बेसी असमानता भऽ गेल अछि जे कतेक ठाम तँ मैथिली नहि कहि कऽ दोसर नामसँ संबोधन भँ
रहल अछि।
अपन जाहि गुणक कारण दुनियाँक कोनो दोसर भाषा विकासक
रस्तापर चलि रहल अछि, ओतए हमर सबहक मैथिली एहि क्रममे पछुआ रहल अछि। एकर की कारण ?
तँ उत्तरमे हमरा मैथिलीक एकटा लोकोक्ति इआद आबि रहल अछि। “जे बड्ड होशियार से तीन
ठाम गूँह मखे।” एहि लोकोक्तिकेँ कनी फरिछादी; एकटा पढ़ल लिखल विद्वान् गूँह मँखि गेला,
आब ओ एहि गप्पक खोजमे लागि गेला जे, जे मखलौं से गूँहे अछि वा किछु आरो। एहि
क्रममे ओ पएरक गूँहकेँ अपन हाथक आंगुरसँ छुला बाद नाकसँ सुंघला। लगलनि ने तीन ठाम,
पएरमे, हाथक आंगुरमे, अन्तोगत्बा नाकमे। ओतए एकटा दोसर व्यक्ति बेसी खोज बिन नहि पैर
कऽ मखला बाद पानिसँ धो लेलक। “अति सर्वत्र वर्जिते,” इहे रोग मैथिली भाषाक विकासमे
लागि गेल अछि। जाहि गुणक कारणे हम आगू बढ़ि सकैत छलहुँ, अपन ओहि गुणकेँ कारण ठमैक
गेल छी।
एहि गुण, अतिसय गुण वा कही तँ अबगुनकेँ हम
समान्य लोककेँ लेल जेनाकेँ तेना छोरिदी, विकास क्रममे समयक संगमे मानिली जे ओ अपने
ठीक भए जेतैक। मुदा जे अपनाकेँ बुद्धिजीवी कहैत छथि, शिक्षित आ मैथिली विकासक
ठेकेदार अपनाकेँ मानैत छथि तिनका सभकेँ तँ कदापि नहि छोरल जए आ हुनके सबहक
एकरूपताक अभाबे मैथिलीक गति अबरुद्ध भेल अछि। एकटा समान्य लोक ककरा देखत, पढ़त ?
एकगोट बुद्धिजीवीकेँ, साहित्यकारकेँ, पत्र-पत्रिकाकेँ, ऑडियो-विडिओ मिडियाकेँ मुदा
एखुनका समयमे मैथिली भाषाक एकरूपतामे कतौ समानता नहि अछि। एहिठाम हम समान्य लोकक गप्प
नै कहि रहल छी, पढ़ल-लिखल, मैथिलीमे ऑनर्स, एमए०, पिएचडी करै बलाक गप्प कए रहल छी। जिनक
सबहक कतेको मैथिली पोथी छपा कऽ समान्य लोकक हाथमे आबि गेल अछि, मैथिलीक
पत्र-पत्रिकाक सम्पादक आ सम्पादक मण्डलीक गप्प कए रहल छी। कतेको मैथिलीक पुस्तक
छापि चुकल प्रकाशकक गप्प कए रहल छी। ऑडियो-विडिओ बेच कऽ अपन कमाइ करै बला चैनल आ म्यूजिक
विडिओज कम्पनीक गप्प कए रहल छी।
सदति भाषाक एकरुपताक अभाब अछि। कनिक काल लेल
किनको अज्ञान मानि कए क्षमा कएल जा सकैत अछि मुदा ओहि खन कि कएल जे जखन कियो गोटा
अपनाकेँ मुख्य सम्पादक, सम्पादक, मैथिलीक ऑनर्स, एमए पिएचडीक चश्मा पहिरने, ओहि
घोड़ा जकाँ लगैत अछि, जेकरा आँखिपर हरियर पट्टी बान्हल छैक आ ओकरा सगरो दुनियाँमे
हरियरे-हरियर नजरि अबैत छैक। ई बिडम्बना मैथिलीए संगे किएक ? जीवन भरि अपन
घर-परिवारमे मैथिली नहि बजै बला मैथिलीक ठीकेदार बनि जाइत छैक किएक ? एहिठाम हम
विदेह ग्रुपक प्रसंशा करैत छी जे ओ अन्तर्जाल आ प्रिन्ट दुनू रूपे मैथिली भाषाक समृधि
आ एकरूपता लेल भागीरथी प्रयासमे लागल छथि।
कतेको प्रकाशकक पोथी, कतेको लेखक आ साहित्यकारक
कृति, कतेको पत्र-पत्रिका, फलाँ फलाँ मैथिली एकादमीक पोथी आ पत्रिका हमरा लग अछि
जाहिमे विभक्ति केर प्रयोग हिन्दीक तर्जपर कएल गेल अछि। कतेक मैथिलीक महान-महान
विभूतिसँ हम व्यक्तिगत रुपे संपर्क कए हुनका सभसँ निवेदन केलहुँ जे, मैथिलीमे
विभक्तिकेँ सटा कए लिखबा चाही मुदा नहि, ओहे आँखिपर पट्टी बान्हल घोड़ा बला हिसाब। एकटा
मुख्य-सम्पादक, सम्पादक, ऑनर्स, एमए, पिएचडी, केनहार अपनाकेँ मैथिलीक ठीकेदार
बुझनाहर, दोसर लोकक गप्प कोना मानि लेता। लागल छथि सभकेँ सभ मैथिलीकेँ हिंदी टच
देबैमे। जीवन होए वा साहित्य ई गप्प मानै बला छैक जे लोक गल्तीए कए कऽ आगू बढ़ैत
छैक। मुदा ओइ लोक आ संस्थाक कि जे गल्तीओ करत, गल्तीकेँ मानबो नहि करत, आ बाजु तँ
लड़बो करत, ई तँ ओहे गप्प भेल जकर लाठी तकरे भैंस मुदा एहिठाम गप्प भैंसक नहि छैक,
एहिठाम गप्प एकटा प्राचीन, समृद्ध आ श्रेष्ठ भाषाक भविष्य आ एकरूपताक छैक।
दुनियाँक सभ समृद्ध भाषामे एना देखल गेलैए जे आम
बोलचाल आ साहित्य, शिक्षा वा सार्वजनिक भाषामे भेद पाएल जाइत छैक। आम बोलचाल आ
प्रचलनमे बहुत सगरो छूट छैक वा बन्हँन केर आभाव छैक मुदा साहित्य, शिक्षा आ
सार्वजानिक मंच हेतु ओहि भाषाक एकटा मानक रूपक प्रयोग कएल जाइत छैक। एहि तरहक अभाब
मैथिलीक संगे किएक ? मैथिली साहित्यकार, सम्पादक, प्रकाशक मैथिलीक मानक रूपक
प्रयोग किएक नहि करैत छथि। कतेको जन्मान्हर(ज्ञान रुपे) तँ सिखैक डरे एक्के बेर
कहता, “चलू चलू अहाँ फलाँ-फलाँ ग्रुपसँ जुड़ल छी ई ओकर सबहक चर्च छै।“ यौ महराज ई
चर्च अहाँ लगकेँ अनलक ई नहि देखि, ई देखू जे की अनलक। कनिक देखैक अपन नजरि बदलि
लिअ तँ अहूँक विकास आ संगे संग भाषाक विकासक सेहो सम्भावना मुदा नहि हमर एकटा आँखि
फूटेए तँ फूटेए तोहर दुनू फोरबौ। आ एहि फोरा फोरीमे ई किनको चिंता नहि जे ओहि माए
बाबूक कि हाल जिनक करेजाक टुकरा अपन दुनू छी।
मैथिलीमे एकरूपताक अभाब, इस्थीति, कारण आ
निदानपर चर्चा करी तँ एकटा बेस मोटगर किताब बनि जाएत मुदा मैथिलीक अबरुद्ध विकास
हेतु हमरा सभकेँ अपन अपन आँखि नै मुनि एहि चर्चाकेँ आगू बढ़ाबए परत। आ अति शीर्घ
मैथिलीक वर्तमान पत्र-पत्रिकाक सम्पादक, प्रकाशक, साहित्यकार, लेखक आर कोनो
सार्वजानिक मंचकेँ देखनिहार लोकनि सभकेँ मानक मैथिलीकेँ स्वीकार कए ओकरा आगू आनए
परत नहि तँ ओ दिन दूर नहि जहिया हमर सबहक धिया पूरा एकरा इतिहासक पोथीमे पढ़त।
© जगदानन्द झा ‘मनु’


text:
जोधपुर
जोधपुर (/ˈdʒɒdp[invalid input: 'oor']/ सुनी (सहायता जानकारी)) भारतक राजस्थान राज्यक दोसर सभसँ पैग शहर छी । ई राज्यक दोसर सभसँ पैग महानगरीय क्षेत्र आ समुच्चा भारतमे ३५ अम सभसँ पेग शहर छी । ई ऐतिहासिक रजवाड़ा मारवाड़क याह नामसँ राजधानी सेहो होमैत छल । जोधपुर थार मरुभूमिक बीच अपन अनगिन्ती शानदार महलसभ, दुर्गसभ आ मन्दिरसभ भेल प्रसिद्ध पर्यटन स्थल छी ।
वर्ष पर्यन्त चमकैत सूर्य मौसमक कारण एकरा सूर्य नगरी सेहो कहल जाइत अछि । एतय स्थित मेहरानगढ़ दुर्गके घेरैवला हजारो बुलु मकानसभक कारण एकरा नीली नगरी क नाम सँ सेहो जानल जाइत अछि । एतय अवस्थित पुरान शहरक अधिकांश भाग याह दुर्गक घेरामे बैसल अछि, जकर प्रहरी दीवारमे बहुतरास द्वार बनल अछि,[६] ओनातँ पिछ्ला किछ दशकसभमे याह दीवारक बाहर सेहो नगरक वृहत प्रसार भेल अछि । जोधपुरक भौगोलिक स्थिति राजस्थानक भौगोलिक केन्द्रक निकट अछि, जकर कारण ई नगर पर्यटकसभक लेल राज्य भरिमे भ्रमणक लेल उपयुक्त आधार केन्द्रक कार्य करैत अछि ।
वर्ष २०१४ मे विश्वके अति विशेष आवास स्थानसभमे (मोस्ट एक्स्ट्रा अर्डिनरी प्लेसेज अफ द वर्ल्ड) क सूचीमे प्रथम स्थान पर आएल छल । [७] एक तमिल चलचित्र, आई, जे कि आई धरिक भारतीय सिनेमाक सबसँ महंग चलचित्र छी ओकर छायांकन एतय भेल अछि ।[८][५]
नगर परिचय[सम्पादन करी]
सूर्य नगरी क नामसँ प्रसिद्ध जोधपुर शहर क पहचान एहि ठाममे रहल महलसभ आ पुरान घरसभमे लागल छितरक पत्थरसभ सँ होइत अछि, पन्द्रहम शताब्दीक विशालकाय मेहरानगढ़ दुर्ग, पत्थरिली चट्टान पहाड़ीपर, मैदानसँ १२५ मिटर उचाई पर विद्यमान अछि । आठ द्वारसभ आ अनगिनत बुजसँ युक्त ई शहर दस किलोमिटर लम्बा उंच दीवारसँ घेरल अछि ।
सोलहम शताब्दीक मुख्य व्यापार केन्द्र, किलासभक शहर जोधपुर, आब राजस्थानक दोसर विशालतम शहर छी । पुरा शहरमे वैभवशाली महल, किला आ मन्दिर, एक तरफ जतय ऐतिहासिक गौरवक जीवन्त करैत अछि ओतय दोसर दिस उत्कृष्ट हस्तकलासभ, लोक नृत्य, सङ्गीत आ प्रफुल्ल लोक शहरके आओरो रङ्गीन बनाबैत अछि ।
शिक्षा क्षेत्र[सम्पादन करी]
राजस्थानमे जोधपुर शिक्षाक क्षेत्रमे बहुत आगा अछि । दुर दुरसँ विद्यार्थी एतय पठन-पाठन करैलेल आबैत अछि । जोधपुरके चार्टर्ड एकाउन्टेन्टक खान कहल जाइत अछि । सम्पूर्ण भारतमे सबसँ बेसी सिए एतयसँ निकलैत अछि । शिक्षाक लेल एतय विभिन्न विकल्प मौजूद अछि । एतय विश्व प्रसिद्ध आइआइटी, नेशनल ल युनिवर्सिटी, एम्स, काजरी, आफरी आयुर्वेदिक विश्वविद्यालय अवस्थित अछि । एकर अलावा जयनारायण व्यास विश्वविद्यालय तथा राजस्थान विश्वविद्यालय सेहो अछि तथा एतय वालिकासभक लेल कलेजसभ सहो अछि ।
सन्दर्भ सामग्रीसभ[सम्पादन करी]
- ↑ "Jodhpur.nic.in"।
- ↑ "Jodhpur District Census 2011 Handbook: VILLAGE AND TOWN WISE PRIMARY CENSUS ABSTRACT (PCA)" (PDF), Censusofindia.gov.in, पृ: ३३, अन्तिम पहुँच १९ अप्रैल २०१६।
- ↑ "Major Agglomerations of the World - Population Statistics and Maps"।
- ↑ ORGI, "Census of India : Provisional Population Totals Paper 1 of 2011 : Rajasthan"।
- ↑ ५.० ५.१ "Jodhpur City Population Census 2011 - Rajasthan"।
- ↑ Gopal, Madan (1990). K.S. Gautam. ed. India through the ages. Publication Division, Ministry of Information and Broadcasting, Government of India. प॰ 178.
- ↑ dailymail.co.uk/travel/article-2562228/Lonely-Planet-reveals-10-extraordinary-places-stay-2014.html
- ↑ [१]


text:
दरभंगाक आशुतोष मिश्रकेँ गुफ़्तगू साहित्य समारोहमे कैलाश गौतम सम्मान सँ अलंकृत भेलाह। रविदिन प्रयागराजमे भेल गुफ्तगू साहित्य समारोह २०२१ मे देशभरि सँ प्रतिष्ठित साहित्यकार लोकनि आओर वरिष्ठ पत्रकारक उपस्थितिमे भेल कार्यक्रममे दरभंगाक युवा आशुतोष मिश्रकेँ हिन्दी-मैथिली भाषा एवं साहित्यक क्षेत्रमे …
Category: Sahitya
माननीय कुलपति के हाथे भेल मैथिली कविता-संग्रह ‘अभिसारिका’ के विमोचन
माननीय कुलपति के हाथे भेल मैथिली कविता-संग्रह ‘अभिसारिका’ के विमोचन समाज और साहित्य परस्पर एक दोसर के पूरक होइत अछि। साहित्य में यदि जन मनोरंजन के संगहि लोक कल्याणक भाव निहित होई त, ई समाज के उत्तरोत्तर विकास में विशेष …
नहि रहलाह- राजनन्दन लाल दास :: डा रवीन्द्र कुमार चौधरी
नहि रहलाह- राजनन्दन लाल दास मैथिलीक अनन्य सेवक, कोलकातासॅं प्रकाशित मैथिली पत्रिका-‘कर्णामृत’ क संपादक राजनन्दन लाल दास क आए एक बजे दिन मे हुनक कोलकाता आवास पर देहावसान भ’ गेलनि। दरभंगाक घनश्यामपुर- गोनौनमे 25 जनवरी, 1934 मे हिनक जन्म भेल …
रामलोचन बाबूक प्रस्थान मैथिली पर बज्रपात :: अखिलेश कुमार झा
रामलोचन बाबूक प्रस्थान मैथिली पर बज्रपात :: अखिलेश कुमार झा ————————- मैथिलीक वरेण्य साहित्यकार, जगमगाइत प्रकाश पुंज, एकांत साधक छला रामलोचन ठाकुर। प्रचार प्रसार सँ दूर रहि अनवरत मैथिलीक सेवा मे रत रहला। पिता-: सुरजीत ठाकुर आ माता-: शारदा देवीक …
जन्मदिन विशेष :: श्री लालदेव कामत
जन्मदिन विशेष :: श्री लालदेव कामत नौआबाखर, घोघरडीहा सँ पत्रकार,समीक्षक संगे लेखक श्री लालदेव कामत जी मिथिला-मैथिली हेतु हृदयसँ समर्पित लोक में एक छथि। समसामयिक हर घटना पर बारीकी सँ नजर राखि सोशल मीडिया आ सम्पर्क मीडिया के माध्यम सँ …
मैथिली भाषा-साहित्यक अपूरणीय क्षति: पं.चन्द्रनाथ मिश्र ‘अमर’ नहि रहलाह
मैथिली भाषा-साहित्यक अपूरणीय क्षति: पं.चन्द्रनाथ मिश्र ‘अमर’ नहि रहलाह। (02 मार्च,1925 – 01 अप्रैल,2021) मैथिली साहित्य के पुरोधा कही वा मिथिला आ मैथिली में राष्ट्रवादी विचारधारा के प्रणेता आ सबसँ पैघ पोषक के रुप में पं चन्द्रनाथ मिश्र अमर के …
“मैथिली भाषा साहित्यक महान विश्लेषक – जॉर्ज अब्राहम ग्रियर्सन” :: राजकुमार झा
“मैथिली भाषा साहित्यक महान विश्लेषक : जॉर्ज अब्राहम ग्रियर्सन” “महान भाषाविद् जॉर्ज ग्रियर्सन : संक्षिप्त परिचय” संकलित : द्वारा राजकुमार झा । ************** मैथिली भाषा-साहित्यक महान विश्लेषक एवम् भारतीय भाषाक विश्वविश्रुत भाषा वैज्ञानिक – सर्वेक्षक जॉर्ज अब्राहम ग्रिर्यसनक जन्म ०७ …
पाठशालामे मैथिली :: मिथिलेश कुमार झा, कलकत्ता
पाठशालामे मैथिली शिक्षाशास्त्री लोकनि जे शिक्षाक किछु उद्देश्य निर्धारित केने छथि ताहिमे एकटा प्रमुख अछि शिक्षार्थीक संस्कृतिक रक्षा। आ से शिक्षार्थीक मातृभाषाक शिक्षाक बिना असंभव अछि। कियेक तऽ लोकगीत, लोककथा, फकरा, कहबी, मोहाबरा, लोकगाथा आदिक रूपें संस्कृतिक प्रमुख आ विशाल …
कोलकाताक मैथिली सेनानी :: Mithilesh Kumar Jha
कोलकाताक किछु प्रमुख मैथिली सेनानी जे रचनाकार, संपादक, रंगकर्मी, गायक नहि मैथिलीक कार्यकर्ता छलाह आ एहन लोक एखनो सक्रिय छथि :– ब्रजमोहन ठाकुर, खुद्दी झा, कुंजी झा, मारकण्डेय मिश्र, हरिश्चंद्र मिश्र मिथिलेंदु, बाबू साहेब चौधरी, चन्द्रकांत मिश्र, शरत चंद्र मिश्र, …
मैथिलीक चर्चित लेखक व पत्रकार श्री दिनेश यादव केँ विद्यापति पुरस्कार कोषसँ “मैथिली अनुसंधान पुरस्कार” सँ सम्मानित कएल गेलनि :: रबीन्द्र चौधरी
नेपालक मैथिली समाचार नेपाल सरकार द्वारा मैथिलीक चर्चित लेखक व पत्रकार श्री दिनेश यादव केँ विद्यापति पुरस्कार कोषसँ “मैथिली अनुसंधान पुरस्कार” सँ सम्मानित कएल गेलनि। जनकपुरमे काल्हि आयोजित सम्मान समारोहमे हिनका 1 लाख टाका, दोसाला आ ताम्रपत्र देल गेलनि। नेपालक …